marsh-mellow/assamese_wikipedia huggingface dataset:
ভূৰাগাঁও-খাৰুপেটীয়া দলং, অসমৰ ব্ৰহ্মপুত্ৰ নদীৰ ওপৰত ৰাষ্ট্ৰীয় ঘাইপথ ৭১৫এ ৰ ওপৰত ৭.৬৩ কিলোমিটাৰ দৈৰ্ঘ্যৰ (৪.৭৪ মাইল) প্ৰস্তাৱিত পকী পথ দলং ৷ ইয়াৰ জৰিয়তে উত্তৰ পাৰৰ দৰং জিলাৰ খাৰুপেটীয়াক দক্ষিণ পাৰৰ মৰিগাঁও জিলাৰ ভূৰাগাঁৱৰ সৈতে সংযোগ কৰা হব:..-------20200313134436226

অৱস্থান
ভূৰাগাঁও আৰু খাৰুপেটীয়াৰ পৰা ২১ কিলোমিটাৰ দক্ষিণ ফালে ব্ৰহ্মপুত্ৰ নদীৰ ওপৰত অৱস্থিত ভূৰাগাঁও-খাৰুপেটীয়া দলংখনে দক্ষিণ দিশৰ ভূৰাগাঁও চহৰখনক নদীখনৰ উত্তৰ দিশৰ খাৰুপেটীয়াৰ সৈতে সংযোগ কৰিব অসম-ভূটান সীমান্তৰ পৰা ৭৭ কিলোমিটাৰৰো অধিক দূৰত্বত অৱস্থিত এই দলংখনে তেজপুৰৰ কলিয়া ভোমোৰা সেতুৰ বিকল্প হিচাপে কাম কৰিব 

যাতায়ত
পথ
জাগীৰোড ( মৰিগাঁও ) ৰ পৰা আৰম্ভ কৰি সমৰাং (ভাৰত-ভূটান সীমান্ত)লৈ নতুন ৰাষ্ট্ৰীয় ঘাইপথৰ প্ৰস্তাৱ ভাৰত চৰকাৰে ২০১৪ চনত গেজেটেড অধিসূচনাৰ জৰিয়তে আগবঢ়াইছিল

ই ১৫ নং ৰাষ্ট্ৰীয় ঘাইপথৰ স্পাৰ ৰোড৭১৫এ নং ৰাষ্ট্ৰীয় ঘাইপথ ভাৰতৰ অসম ৰাজ্য অতিক্ৰম কৰে
ৰে'ল
ভূৰাগাঁও-খাৰুপেটীয়া দলঙৰ পৰা নিকটতম ৰেল ষ্টেচন হৈছে মৈৰাবাৰী ৰেলৱে ষ্টেচন মৈৰাবাৰী ৰেলৱে ষ্টেচনৰ পৰা গুৱাহাটী - মৈৰাবাৰী কলংপাৰ (৫৫৬০৩) এখন যাত্ৰীবাহী ৰেল চলাচল কৰে:.-8582

ইতিহাস
তথ্য মতে ওদালগুৰিৰ উত্তৰে ভৈৰৱকুণ্ড আৰু ভুটান পাহাৰৰ মাজেৰে তাহানিৰ পৰা তিব্বত, চীন আৰু আফগানিস্থানলৈ যাতায়তৰ বাট আছিল অসম বুৰঞ্জীৰ ২৯ নম্বৰ পৃষ্ঠাত ছাৰ এদৱাৰ্ড গেইটে ওদালগুৰিৰ পৰা তিব্বতলৈ চমু পথ হিচাপে উল্লেখ কৰিছিল
বৰ্তমান পৰিস্থিতি
গুৱাহাটী আৰু তেজপুৰৰ আধা বাটত থকা খাৰুপেটীয়া-ভূৰাগাঁও দলংখনে ১৮০ কিলোমিটাৰ (১১০ মাইল) দূৰত্ব ৪০ কিলোমিটাৰলৈ হ্ৰাস কৰিব, আৰু ই টাৱাং আৰু পূবপশ্চিম অৰুণাচল ঔদ্যোগিক কৰিডৰৰ পূব প্ৰান্তক সংযোগ কৰিব উজনি অসমলৈ ঘাইপথ

টাংলাৰ পৰা ২৫ কিলোমিটাৰ দূৰত্বত অৱস্থিত বামুনজুলিৰ সমীপৰ কালানদীৰ ওপৰত নতুন আৰ চি চি দলং নিৰ্মাণৰ কাম অতি লেহেমীয়া হৈছে বুলি স্থানীয় ৰাইজে অভিযোগ কৰিছে

গুৰুত্ব
তদুপৰি এই দলংখনৰ লগতে ঘাইপথটোৱে ভূটান আৰু ভাৰতৰ উত্তৰ-পূৰ্বাঞ্চলৰ দুয়োখন ৰাজ্যতে পৰ্যটন আৰু বাণিজ্যত উত্থান ঘটাব এই ঘাইপথটো হৈছে ভাৰতৰ বাবে চীনৰ পৰা সীমান্ত সুৰক্ষিত কৰিবলৈ এক গুৰুত্বপূৰ্ণ প্ৰকল্প কৌশলগত গুৰুত্বৰ বাবে ইয়াক টেংক আৰু বিমানৰ গতিবিধিৰ চম্ভালিৱ পৰাকৈ নিৰ্মাণ কৰা হৈছিল:.----

গুৱাহাটী আছিয়ান দেশৰ দুৱাৰমুখ হোৱাৰ কথা উল্লেখ কৰি, মুখ্যমন্ত্ৰী হিমন্ত বিশ্ব শৰ্মাই কয় যে, অসমৰ আন্তঃগাঁথনিগত উন্নয়নে নিকটৱৰ্তী দেশ বাংলাদেশ, ভূটান, ম্যানমাৰ আৰু নেপালৰ লগতে সমগ্ৰ উত্তৰ-পূৰ্বাঞ্চলৰ উন্নয়নৰ বাবেও পথ-প্ৰশস্ত কৰিব:..---------------1873226-2021-11-04

তথ্য সংগ্ৰহ

শ্ৰেণী:অসমৰ দলং
শ্ৰেণী:ব্ৰহ্মপুত্ৰৰ ওপৰত দলং
ভূৰী বাঈ () এগৰাকী ভাৰতীয় পাৰম্পৰিক ভীল চিত্ৰশৈলীৰ লোক চিত্ৰশিল্পী তেওঁ ভীল সম্প্ৰদায়ৰ পিটল গাঁৱত জন্মগ্ৰহণ কৰিছিল মধ্য প্ৰদেশ আৰু গুজৰাটৰ সীমান্তত অৱস্থিত এই গাঁও মধ্য প্ৰদেশৰ ঝাবুৱা জিলাৰ এখন গাঁও ভূৰী বাঈ ভাৰতৰ সৰ্ববৃহৎ জনজাতীয় সম্প্ৰদায় ভীলৰ অন্তৰ্ভুক্ত তেওঁ মধ্য প্ৰদেশ চৰকাৰৰ দ্বাৰা শিল্পীসকলক প্ৰদান কৰা সৰ্বোচ্চ ৰাজ্যিক সন্মান 'শিখৰ সন্মান'কে ধৰি বহুতো পুৰস্কাৰ লাভ কৰিছে তেওঁক ২০২১ চনত ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰা হয়
ভূৰী বাঈয়ে অংকন কৰা এখন পাৰম্পৰিক ভীল চিত্ৰ

কৰ্মজীৱন
তেওঁৰ সমসাময়িক জনগড় সিং শ্যামৰ দৰে ভূৰী বাঈক ভূপালৰ ভাৰত ভৱনৰ জে স্বামীনাথনে চিত্ৰ নিৰ্মাণৰ বাবে এক্ৰিলিক ৰং আৰু কাগজ ব্যৱহাৰ কৰা আৰম্ভ কৰিবলৈ উৎসাহিত কৰিছিল তাৰ আগতে তেওঁ ভীল সম্প্ৰদায়ৰ আন সদস্যসকলৰ দৰে ঘৰৰ বেৰত কলা সৃষ্টি কৰিছিল ভূৰি পিথোৰা চিত্ৰ নিৰ্মাণত দক্ষ আছিল

চিত্ৰকলাৰ উপৰিও ভূৰি বাঈ পাৰম্পৰিক ভীল সকলে ব্যৱহাৰ কৰা কুটিৰ নিৰ্মাণৰ ক্ষেত্ৰটো দক্ষ এই কলা তেওঁ তেওঁৰ মাতৃ ঝাব্বু বাঈৰ পৰা শিকিছিল তেওঁ ভূপালৰ ইন্দিৰা গান্ধী ৰাষ্ট্ৰীয় মানৱ সংগ্ৰাহালয় বা চমুকৈ মানৱ সংগ্ৰহালয়ত ভীল কুটিৰ নিৰ্মাণত অৰিহণা আগবঢ়াইছিল যেতিয়া ভূৰি বাঈ প্ৰথমে ভূপালত উপস্থিত হৈছিল তেওঁ ভাৰত ভৱনত নিৰ্মাণ শ্ৰমিক হিচাপে নিযুক্ত আছিল এই কামৰ বাবদ তেওঁ প্ৰতিদিনে ৬ টকা উপাৰ্জন কৰিছিল ইয়াত তেওঁ প্ৰথম বাৰৰ বাবে জগদীশ স্বামীনাথনক লগ পাইছিল তেওঁ ভূৰী বাঈৰ প্ৰতিভা চিনিছিল আৰু তেওঁক ৰঙীন ছবি আঁকিবলৈ উৎসাহিত কৰিছিল ভূৰী বাঈয়ে তেওঁলোকৰ সম্প্ৰদায়ৰ শিল্পী লাডো বাঈৰ সৈতে কাম আৰম্ভ কৰিছিল

পিথোৰা চিত্ৰশৈলী
নতুন দিল্লীৰ শিল্প সংগ্ৰাহালয়ত অৱস্থিত পিথোৰা চিত্ৰ
পিথোৰা হৈছে মধ্য মধ্য প্ৰদেশত বসবাস কৰা ৰাথৱা আৰু ভীলালা জনজাতিৰ দ্বাৰা বেৰত অঁকা পাৰম্পৰিক চিত্ৰ পিথোৰা চিত্ৰবোৰ তেওঁলোকৰ ঘৰৰ তিনিটা ভিতৰৰ বেৰত সম্পাদন কৰা হয় এই চিত্ৰবোৰ তেওঁলোকৰ জীৱনত অতি গুৰুত্বপূৰ্ণ আৰু তেওঁলোকৰ ঘৰত পিথোৰা চিত্ৰসমূহ আঁকিলে শান্তি, সমৃদ্ধি আৰু সুখ আহে বুলি বিশ্বাস কৰা হয়

শৈলী আৰু মূল বিষয়
ভীল কলাক ভাৰতৰ জনজাতীয় কলা সমূহৰ ভিতৰত আটাইতকৈ পুৰণি বুলি বিবেচনা কৰা হয় ই অষ্ট্ৰেলিয়াৰ আদিবাসী কলাৰ সৈতে সাদৃশ্য বহন কৰে বিশেষকৈ বহুৰঙী বিন্দুবোৰ চিত্ৰ ভৰ্তি কৰিবলৈ ব্যৱহাৰ কৰা নিদৰ্শন অষ্ট্ৰেলিয়াৰ আদিবাসী চিত্ৰকলাত পোৱা গৈছে ভূৰী বাঈ তেওঁৰ সম্প্ৰদায়ৰ প্ৰথম শিল্পী আছিল যিয়ে কাগজত চিত্ৰকলা পাৰম্পৰিক ভীল চিত্ৰ আৰম্ভ কৰিছিল তেওঁৰ ৰঙীন চিত্ৰসমূহে সাধাৰণতে পৌৰাণিক বিষয়, গাঁৱলীয়া দৃশ্য আৰু মানৱ আৰু জীৱ-জন্তুৰ ক্ৰিয়া চিত্ৰিত কৰে যদিও পিছলৈ তেওঁ চিত্ৰ সমূহত বিমান আৰু দূৰভাষৰ দৰে আধুনিক উপাদান সমূহো অন্তৰ্ভুক্ত কৰিছে

প্ৰদৰ্শনী সমূহ
 ২০১৭ সতৰংগী : ভীল আৰ্ট, ওজাছ আৰ্ট, দিল্লী..
 ২০১৭ গিভেন পাৱাৰ: পাৰম্পৰিকৰ পৰা সমসাময়িকলৈ", ব্লুপ্ৰিণ্ট২১  এক্সিবিট৩২০, দিল্লী
 ২০১০-২০১১ "ভাৰণাকুলাৰ ইন কনটেম্পৰাৰী", দেৱী আৰ্ট ফাউণ্ডেচন, বেংগালুৰু
 ২০১০ "ভাৰতৰ অন্যান্য মাষ্টাৰ", মুচি ডু কুই ব্ৰেনি, পেৰিছ
 ২০০৯ "এতিয়া গছবোৰে কথা পাতিছে", পুনডলে গেলেৰী, মুম্বাই
 ২০০৮ "স্বাধীনতা", আন্তৰ্জাতিক আধুনিক কলা কেন্দ্ৰ (চিআইএমএ), কলকাতা

বঁটা আৰু সন্মান
 শিখৰ সন্মান, মধ্য প্ৰদেশ চৰকাৰ, ১৯৮৬
 অহল্যা সন্মান, ১৯৯৮
 ৰাণী দুৰ্গাৱতী বঁটা, ২০০৯
 পদ্মশ্ৰী, ২০২১

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় চিত্ৰশিল্পী
শ্ৰেণী:পদ্মশ্ৰী বঁটা বিজয়ী
ভুৱন মোহন বৰুৱা (; ১৯১৪- ১৯৯৮) অসমৰ এজন প্ৰসিদ্ধ ঔপন্যাসিক আৰু চুটিগল্প লেখক কাঞ্চন বৰুৱা ছদ্মনামৰে তেখেতে কেইবাখনো অসমীয়া উপন্যাস, চুটিগল্প আদিৰে অসমীয়া সাহিত্যক সমৃদ্ধিশালী কৰিছে

চমু জীৱনী
১৯১৪ চনত ব্ৰিটিছ ভাৰতৰ প্ৰদেশ অসমৰ ৰাজধানী শ্বিলঙত ভুৱন মোহন বৰুৱাৰ জন্ম হৈছিল তেখেতৰ পিতৃৰ নাম আছিল ভৈৰৱ চন্দ্ৰ বৰুৱা তেখেতৰ মাক আছিল প্ৰখ্যাত সংগীতাচাৰ্য লক্ষীৰাম বৰুৱাৰ কন্যা যোৰহাটৰ প্ৰিঞ্চ অৱ ৱেলচ অভিযান্ত্ৰিক প্ৰতিষ্ঠানৰ পৰা ডিপ্লোমা পাঠ্যক্ৰম সমাপ্ত কৰি ডিগবৈত তেল কোম্পানীৰ চাকৰিত যোগদান কৰে এঘাৰ বছৰ চাকৰি কৰাৰ অন্তত তেখেতে পুনৰ শ্বিলঙলৈ উভতি যায়

বৰুৱাই অসম চৰকাৰৰ অধীন চলচ্চিত্ৰ বিত্তীয় ব্যৱস্থাপক সমিতি(  )ৰ এজন সদস্য হিচাপে কাম কৰিছিল ইয়াৰ উপৰিও তেখেত এজন শিল্পী ৰূপেও জনাজাত আছিল তেখেতে বহুতো নাটক পৰিচালনা কৰিছিল    ,   , 11  1998,  2013-05-23.

তেখেত অবিবাহিত আছিল, পৰিয়ালত দুজন ভাই ককাই আৰু দুগৰাকী ভগ্নী আছিল

অসম চৰকাৰে তেখেতৰ কৰ্মৰ প্ৰতি সন্মান জনাই শিল্পী পেঞ্চন আগবঢ়াইছিল

১৯৯৮ চনৰ ১০ মেত তেখেতে শ্বিলঙত দেহত্যাগ কৰে

সাহিত্য কৰ্ম
বৰুৱাৰ প্ৰথম উপন্যাস অসীমত যাৰ হেৰাল সীমা এইখন এখন 'বেষ্ট চেলাৰ' অসমীয়া উপন্যাস ডিগবৈত চাকৰি কৰি থকা অৱস্থাত চেঙেলীয়া কালতে তেখেতে উপন্যাসখন ৰচনা কৰিছিল ডিগবৈত এখন বিশেষ ইংৰাজী চিনেমা উপভোগ কৰাৰ পিছতে তেখেতৰ মনলৈ এই উপন্যাস ৰচনা কৰাৰ কথা মনলৈ আহিছিল তেখেতে মুঠ ২০ খনৰো অধিক উপন্যাস আৰু অনেক চুটিগল্পৰ ৰচক আছিল ইয়াৰে কিছুমান হৈছে: 
 অসীমত যাৰ হেৰাল সীমা (১৯৪৫)
 অশান্ত প্ৰহৰ
পুৱতি তৰা
 মৃত বিহংগ
 জয়া মহল
 উৰ্মিলাৰ চকুলো
 গ্ৰহণান্ত
 মৃগতৃষ্ণা (গল্প সংকলন)
 সুবৰ্ণ বলয়

তথ্য সংগ্ৰহ

বাহ্যিক সংযোগ
  -অসীমত যাৰ হেৰাল সীমা -অসমীয়া ই-বুক 

শ্ৰেণী:অসমৰ ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া গল্পকাৰ
শ্ৰেণী:মৃত ব্যক্তি
ভূৱনেশ্বৰী আই বা কমলপ্ৰিয়া() কোচ সেনাপতি চিলাৰায় বা শুক্লধ্বজৰ পত্নী আৰু শংকৰদেৱৰ ভতিজী আছিল৷ তেওঁৰ মুখত শংকৰদেৱ বিৰচিত বৰগীত শুনিয়েই চিলাৰায়ে শংকৰদেৱৰ ভক্ত হৈ পৰিছিল আৰু শংকৰদেৱক কোচ ৰাজদৰবাৰত গুৰুৰ সন্মান দেখুৱাইছিল৷ আনুমানিক ১৬শ শতিকাত জন্ম হোৱা ভূৱনেশ্বৰীৰ পিতৃৰ নাম আছিল, ৰামৰায় বা জগতানন্দ৷ তেওঁ শংকৰদেৱৰ জ্ঞাতিভাই আছিল৷ সমসাময়িক কালৰ আন এগৰাকী ভূৱনেশ্বৰী আছিল বৈষ্ণৱ গুৰু হৰিদেৱৰ কন্যা৷ তেওঁ অসমৰ প্ৰথম মহিলা সত্ৰাধিকাৰ৷ পুত্ৰৰ মৃত্যুৰ পিছত হৰিদেৱে এইগৰাকী ভূৱনেশ্বৰীক মানেৰী সত্ৰৰ সত্ৰাধিকাৰ পাতে৷
বিবাহ
কোঁচ ৰজা নৰনাৰায়ণে শনিৰ দশা এৰুৱাবলৈ বৰনগৰ আৰু ডিঙা নগৰত অস্থায়ী শিবিৰ পাতি বহুদিন বাস কৰিছিল৷ তাতেই ৰামৰায়ৰ কন্যা কমলপ্ৰিয়াক দেখা পাই চিলাৰায় মোহিত হয় আৰু বিয়া কৰাবলৈ মন কৰে৷ প্ৰথমাৱস্থাত কায়স্থ কূলৰ ৰামৰায়ে অসবৰ্ণ বিবাহৰ অচিলা লৈ সন্মতি দিয়া নাছিল যদিও শংকৰদেৱৰ মধ্যস্থতাত আনুস্থানিকভাৱে বিয়া দিয়া হয়৷ ৰাজপৰিয়ালৰ মানুহ আগবাঢ়ি আহি ছোৱালী নিনিয়ে আৰু অসমীয়া সমাজৰ দস্তুৰমতে ছোৱালীঘৰেও আগবাঢ়ি গৈ বিয়া নহয়৷ এই মতানৈক্য আঁতৰাবলৈ শংকৰদেৱে সমিধান দিলে, দুয়োপক্ষ নিজ নিজ স্থানৰ পৰা আগুৱাব আৰু যতে মিলিত হয়, তাতেই বিয়া হব৷ এই সিদ্ধান্তমৰ্মে পাটবাউসীৰ পৰা কন্যপক্ষ আৰু বৰনগৰৰ পৰা দৰাপক্ষ আগুৱাই আহি সোণকোষ নৈৰ পাৰৰ এঠাইত মিলিত হল আৰু তাতেই দুয়োৰে বিয়া হয়৷ নৈৰ পাৰৰ মুকলি ঠাইতে ছত্ৰাকৃতিৰ ৰভা দিয়া হৈছিল বাবে সেই ঠাইখন পিছলৈ ছত্ৰশাল বা সত্ৰশাল নামে জনাজাত হয়৷ কথিত আছে বিয়াৰ দিনা ৰাতি ভকতৰ মনোৰঞ্জনৰ বাবে শংকৰদেৱে কালীয় দমন নাটখনৰ অভিনয় কৰোৱাইছিল৷

চিলাৰায়ৰ শৰণ
এবাৰ চিলাৰায়ে মৃগয়া কৰিবলৈ গৈ উভতি আহি কুঁৱৰীসকলে তামুলী চৰাত ভূৱনেশ্বৰীক বেঢ়ি ধৰি গীত গাই থকা দেখি আৰু গীতৰ ভাষা-সুৰত মোহিত হৈ কাৰ গীত জানিব খোজাত চাৰেঙ্গী বজাই গীত গাই থকা ভূৱনেশ্বৰীয়ে সেয়া বৰ আতাই কৰা বুলি জনালে৷ পিছত শুবলৈ গৈয়ো পুনৰ গীতটি শুনি তাৰ অৰ্থ বুজি মোহিত হৈ ডিঙ্গা নগৰলৈ আহি শংকৰদেৱক বহু যত্নে নিজ হাউলিলৈ নিলে আৰু এদিন উপবাসে থাকি দহ টকা আৰু কাপোৰ এসাজ দি শৰণ ললে৷ তাৰপিছত তেওঁ গুৰুজনাক থাকিবলৈ ঘৰ সজাই নিজৰ হাউলীতে ৰাখিলে৷ 

ভূৱনেশ্বৰীয়ে গোৱা গীতটি ধনশ্ৰী ৰাগৰ আছিল৷

পামৰু মন ৰাম চৰণে চিত্ত দেহু৷ অথিৰ জীৱন ৰাম, মাধৱ কেৰি নাম, মৰণ সমল লেহু৷..... 

ইয়াৰ পিছতে কোচ ৰজাৰ পৃষ্ঠপোষকতা পাই শংকৰদেৱে বৃন্দাৱনী বস্ত্ৰ বৈ উলিয়াইছিল আৰু নানা শাস্ত্ৰ ৰচনা কৰিছিল৷
তথ্য সূত্ৰ
শ্ৰেণী:অসমৰ নাৰী
শ্ৰেণী:নৱবৈষ্ণৱ ধৰ্ম
শ্ৰেণী:মহাপুৰুষীয়া ধৰ্মৰ অনুগামী
ভৃংগেশ্বৰ শৰ্মা () এগৰাকী অসমীয়া ব্যংগ লেখক, ঔপন্যাসিক, গল্পকাৰ, প্ৰবন্ধকাৰ আৰু পেচাত এজন চিকিৎসক তেখেতে দীৰ্ঘদিন ধৰি প্ৰান্তিক আলোচনীৰ পাতত 'দৈনন্দিন' শিতানত হাস্য-ব্যংগ ৰচনা লিখি আহিছে এই দৈনন্দিন শিতানত প্ৰকাশপোৱা লেখাবোৰ পৰৱৰ্তী সময়ত গ্ৰন্থাকাৰে প্ৰকাশ পাইছে তেখেতে বৰ্তমানলৈকে ৬খন গল্প সংকলন, ২খন উপন্যাস আৰু ১খন প্ৰবন্ধ সংকলন আৰু চাৰিখন হাস্য-ব্যংগ পুথি প্ৰকাশ কৰিছে

জন্ম আৰু শিক্ষা
ভৃংগেশ্বৰ শৰ্মাৰ জন্ম হয় ১৯৬৩ চনৰ ৮ জুনত, পাঠশালাত বজালী উচ্চতৰ মাধ্যমিক বহুমুখী বিদ্যালয়ৰপৰা উচ্চ মাধ্যমিক আৰু বজালী মহাবিদ্যালয়ৰপৰা পি.ইউ. পাছ কৰে ডিব্ৰুগড় অসম চিকিৎসা মহাবিদ্যালয়ৰপৰা এম.বি.বি.এছ আৰু গুৱাহাটী চিকিৎসা মহাবিদ্যালয়ৰপৰা কাণ, নাক, ডিঙি অৰ্থাৎ  বিভাগত এম.এছ ডিগ্ৰী লাভ কৰে

সাহিত্যৰাজি

হাস্য-ব্যংগ
দৈনন্দিন-১ (হাস্য-ব্যংগ,২০০৭)
দৈনন্দিন-২ (হাস্য-ব্যংগ,২০১০)
দৈনন্দিন-৩ (হাস্য-ব্যংগ,২০১৪)
দৈনন্দিন-৪ (হাস্য-ব্যংগ,২০১৬)
গল্প সংকলন
জাৰৰ দিনৰ সপোন
 কামাখ্যা ফাৰ্মাছিত চাৰিজন বন্ধু ( গল্প সংকলন, ১৯৯৬)
মৃত্যু সম্পৰ্কীয় এটা বাজি
মুখাগ্নি
বিয়লি বেলাৰ গল্প
অন্তৰংগ আলাপ

উপন্যাস
বুকুত এবুকু আশা, (উপন্যাস, ১৯৯০)
তেজে ধোৱা সময়, (উপন্যাস, ২০১২)
আবেলিৰ ৰামধেনু, (উপন্যাস, ২০২১)

প্ৰবন্ধ সংকলন
দেউতাৰ বাবে এখন ৰচনা (নিবন্ধ সংকলন, ২০১৪)

বঁটা আৰু সন্মান
 কামাখ্যা ফাৰ্মাছিত চাৰিজন বন্ধু গ্ৰন্থৰ বাবে "মুনীন বৰকটকী বঁটা", ১৯৯৬
 মহানন্দ বৰুৱা-শশীপ্ৰভা বৰুৱা বঁটা 
 বুকুত এবুকু আশা গ্ৰন্থৰ বাবে অসম সাহিত্য সভাৰ "গিৰিধৰ শৰ্মা বঁটা"

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:জীৱিত ব্যক্তি
শ্ৰেণী:মুনীন বৰকটকী বঁটা বিজয়ী
শ্ৰেণী:অসমীয়া চিকিৎসক
ভৃগু কুমাৰ ফুকন () এজন জাতীয়তাবাদী নেতা তথা অসমৰ প্ৰাক্তন গৃহমন্ত্ৰী আছিল তেওঁ সদৌ অসম ছাত্ৰ সন্থাৰ সাধাৰণ সম্পাদক আৰু অসম আন্দোলনৰ এজন গুৰি ধৰোঁতা আছিল অসম চুক্তি স্বাক্ষৰকাৰী চাৰিজন ব্যক্তিৰ মাজৰ ভৃগু কুমাৰ ফুকনো এজন

জন্ম আৰু শিক্ষা
ভৃগু কুমাৰ ফুকনৰ জন্ম হয় ১৯৫৬ চনৰ ২৫ এপ্ৰিল তাৰিখে শিৱসাগৰত তেওঁ ডিব্ৰুগড় বিশ্ববিদ্যালয়ৰ পৰা আইন বিভাগত স্নাতক ডিগ্ৰী লাভ কৰিছিল  

কমৰ্জীৱন
১৯৭৯ চনৰপৰা ১৯৮৫ চনলৈ চলা অসম আন্দোলনৰ তেওঁ এজন গুৰি ধৰোঁতা আছিল ১৯৮৫ চনৰ ১৫ আগষ্টত ছাত্ৰসন্থাৰ নেতৃবৃন্দ আৰু ৰাজীৱ গান্ধী নেতৃত্বাধীন কেন্দ্ৰীয় চৰকাৰৰ মাজত  নতুন দিল্লীত অসম চুক্তি স্বাক্ষৰিত হয় এই চুক্তিত ভৃগু কুমাৰ ফুকনৰো স্বাক্ষৰ আছিল 
250অসম চুক্তিৰ স্বাক্ষৰৰ মুহূৰ্ত

তাৰ পিছতে প্ৰফুল্ল কুমাৰ মহন্তৰ নেতৃত্বত অসম গণ পৰিষদ নামেৰে এটা নতুন ৰাজনৈতিক দলৰ জন্ম হয় আৰু ১৯৮৫ চনৰ সাধাৰণ নিৰ্বাচনত এই দলে চৰকাৰ গঠন কৰিবলৈ সক্ষম হয় এই চৰকাৰৰ দিনত ভৃগু কুমাৰ ফুকনে অসমৰ গৃহমন্ত্ৰী হিচাপে কাৰ্য্যনিৰ্বাহ কৰিছিল তেওঁ বৰ্তমানলৈ অসমৰ ইতিহাসৰ সৰ্বকনিষ্ঠ গৃহমন্ত্ৰী ২৯ বছৰ বয়সতে তেওঁ গৃহমন্ত্ৰী হৈছিল কিন্তু প্ৰফুল্ল কুমাৰ মহন্তৰ লগত মনোমালিন্য হোৱাৰ বাবে ১৯৮৯ চনত তেওঁ সেই পদ তথা দল ত্যাগ কৰে আৰু বৃন্দাবন গোস্বামীৰ লগ হৈ ১৯৯১ চনত নতুন অসম গণ পৰিষদ নামেৰে এটা নতুন ৰাজনৈতিক দল গঠন কৰে ১৯৯৬ চনত এই দলটো পুনৰ অসম গণ পৰিষদৰ লগত সন্মিলিত হয়  ১৯৯৮ চনত ফুকন পুনৰবাৰ অগপ ৰ পৰা আঁতৰি যায় আৰু অসম জাতীয় সন্মিলনী  নামেৰে আন এটা ৰাজনৈতিক দল গঠন কৰে কিন্তু তাৰ কিছুদিন পিছতেই তেওঁ নেচনেলিষ্ট কংগ্ৰেছ পৰ্টিত যোগদান কৰে পিছলৈ তেওঁ সেই দলটোৰ সভাপতি ৰূপেও নিৰ্বাচিত হৈছিল 

১৯৮৫ চনৰপৰা একেৰাহে তিনিবাৰৰ বাবে জালুকবাৰী বিধানসভা সমষ্টিৰ পৰা বিধায়কৰূপে নিৰ্বাচিত হৈছিল কিন্তু ২০০১ চনৰ সাধাৰণ নিৰ্বাচনত কংগ্ৰেছ প্ৰাৰ্থী হিমন্ত বিশ্ব শৰ্মাৰ হাতত পৰাজিত হবলগীয়া হয়

২০০৪ চনত তেওঁ দ্বিতীয়বাৰৰ বাবে অসম গণ পৰিষদলৈ ঘূৰি আহে ২০০৫ চনৰ নিৰ্বাচনৰ বাবে তেওঁক অসম গণ পৰিষদৰ প্ৰাৰ্থীৰূপে প্ৰক্ষেপ কৰা হৈছিল যদিও তেওঁ নিজৰ শাৰীৰিক অসুবিধাৰ বাবে মনোনয়ন পত্ৰ দাখিল কৰিব নোৱাৰিলে  

মৃত্যু
২০০৬ চনৰ ২০ মাৰ্চত নতুন দিল্লীৰ অখিল ভাৰতীয় আয়ুৰ্বিজ্ঞান প্ৰতিষ্ঠান(এইমছ)ত যকৃৎ আৰু হাওঁফাওঁৰ সংক্ৰমণৰ ফলত তেওঁৰ মৃত্যু হয়

লগতে চাওক
 অগপ
 অসম আন্দোলন
 অসম চুক্তি

তথ্য সংগ্ৰহ

শ্ৰেণী:অসমৰ ৰাজনীতিক
শ্ৰেণী:অসমৰ ব্যক্তি
ভৃগুমুনি কাগয়ুং (১৯৩৪-২০১১) এগৰাকী অসমীয়া সাহিত্যিক তেখেতৰ জন্ম হয় ১৯৩৪ চনত শিৱসাগৰ জিলাৰ দিখৌমুখৰ আলিমুৰ মিচিং গাঁৱত 

কৰ্মৰাজী
কবিতা
কবিতা কলি
কবিতা কুসুম
অনাহুত
মন-বননিৰ জুই
: ' (মিচিং)

গদ্য
 মিচিং কৃষ্টিৰ চমু আভাস
 আঞ্চলিক ভাষা বনাম আভাস
 মিচিং লুজান
 মিচিং জনজীৱন চিন্তা সম্পৰ্কিত সমস্যা, শিক্ষা আৰু ভাষা
 আবেগিক এক্য সাধনাত শ্ৰীমম্ত শঙ্কৰদেৱৰ প্ৰসংগীকতা

সম্পাদনা
মিচিং সংস্কৃতিৰ আলেখ্য
অসমৰ জনজাতি গীতি সংকলন
তৰুণ চন্দ্ৰ পামেগাম ৰচনাৱলী (প্ৰথম খণ্ড, ১৯৮৮)
তৰুণ চন্দ্ৰ পামেগাম ৰচনাৱলী (দ্বিতীয় খণ্ড)
    :    , .  . , -17, 2002
  

তথ্য সংগ্ৰহ

আৰু চাওক
 তৰুণ চন্দ্ৰ পামেগাম

শ্ৰেণী:অসমীয়া শিক্ষাবিদ
শ্ৰেণী:অসমীয়া কবি
শ্ৰেণী:অসমীয়া প্ৰবন্ধকাৰ
শ্ৰেণী:মিচিং জনগোষ্ঠীৰ ব্যক্তি
ভেঁকুৰ () ক বহুবচনত  বোলে '' শব্দটো লেটিন শব্দ,ইয়াৰ অৰ্থ হ'ল "বেংছতা"() বিজ্ঞানৰ যি শাখাত ভেঁকুৰ সম্বন্ধে চৰ্চা আৰু গৱেষণা কৰা হয় তাক মাইক'ল'জি () বোলে এই শাখাৰ বিশেষজ্ঞজনক মাইক'ল'জিষ্ট () বোলে মাইক'ল'জিৰ প্ৰতিষ্ঠাপক হ'ল -ইটালিৰ উদ্ভিদ বিজ্ঞানী পিয়েৰ এণ্টনিঅ' মাইকেলি(১৭২৯ চনত) ভেঁকুৰ হ'ল উদ্ভিদজগতৰ অন্তৰ্গত ক্লৰ'ফিলবিহীন আৰু প্ৰকৃত কোষকেন্দ্ৰযুক্ত সৰল প্ৰকৃতিৰ জীৱ ভেঁকুৰৰ দেহটো উচ্চশ্ৰেণীৰ উদ্ভিদৰ দৰে কাণ্ড,পাত আৰু মূলত বিভক্ত নহয় ইহঁতৰ দেহটোক সমকায় () বোলে  উচ্চতৰ মাধ্যমিক প্ৰাথমিক জীৱবিদ্যা" লেখক - কৰুণা কান্ত দাস আৰু ড অনুপ কুমাৰ চক্ৰবৰ্ত্তী প্ৰকাশক - শ্ৰী শান্তিৰঞ্জন দে,বীণা লাইব্ৰেৰী,কলেজ হোষ্টেল ৰোড,পানবজাৰ,গুৱাহাটী -৭৮৭০০১, অসম, পৃষ্ঠা নং : ৩০১  

   1-   2-  3-  4-  5-  
 6-  7-  8-   9-   10-   11-  12-  

বাসস্থান

ভেঁকুৰ পৃথিৱীৰ সকলো ঠাইতে সকলো পৰিবেশত পোৱা যায়,অৰ্থাৎ ভেঁকুৰ সৰ্বব্যাপী () জল,স্থল,বায়ু আৰু পোহৰৰ উপস্থিতি বা অনুপস্থিতিত ভেঁকুৰে বসবাস কৰিব পাৰে ই যেনেকৈ নিম্ন উষ্ণতা (০ তকৈ কম) ত বাচি থাকিব পাৰে,ঠিক তেনেকৈ মৰুভূমিৰ গৰম পৰিবেশতো জন্মা দেখা যায় বেছিভাগ ভেঁকুৰে গেলা-পচা ফল,তৰকাৰী,ৰুটী,শুকান কাঠ,গলিত আৰু মৃত জীৱ-জন্তু আদিত জন্মে কিছুমান জাম-জেলী,জোতা,পোছাক আদিত গজা দেখা যায় আনকি কিছুমান ভেঁকুৰে মানুহ তথা ঘৰচীয়া জীৱ-জন্তুৰ ছাল,নোম,নখ,চকু আদিত বসবাস কৰে

ভেঁকুৰৰ পুষ্টি

ভেঁকুৰৰ দেহত ক্ল'ৰ ফিল নথকা বাবে ইহঁতে নিজৰ খাদ্য নিজে প্ৰস্তুত কৰিব নোৱাৰে,অৰ্থাৎ ইহঁত পৰপুষ্ট () ভেঁকুৰ সাধাৰণতে পৰজীৱী বা মৃতজীৱী হয় কিছুমানে আকৌ আন উদ্ভিদৰ সৈতে সহজীৱী () ৰূপে বাস কৰে পৰজীৱী ভেঁকুৰে জীৱীত পোষকদেহৰ পৰা খাদ্য আহৰণ কৰে এইবিলাক ভেঁকুৰ দুই প্ৰকাৰৰ-

বহি:পৰজীৱী () : যিবোৰ পৰজীৱী ভেঁকুৰে পোষকদেহৰ বাহিৰত বাস কৰে 
অন্ত:পৰজীৱী () : যিবোৰ পৰজীৱী ভেঁকুৰে পোষকদেহৰ ভিতৰত বাস কৰে

দেহৰ গঠন
    

ভেঁকুৰৰ দেহটো এককোষী (যেনে-ইষ্ট ) বা বহুকোষী (যেনে-মিউকৰ) সূত্ৰাকাৰ হয় এই বহুকোষী ভেঁকুৰবিলাকৰ দেহটো কিছুমান সূত্ৰৰ দ্বাৰা গঠিত দেহ গঠনকাৰী সূত্ৰবিলাকৰ প্ৰতিডালক অনুসূত্ৰ বা হাইফা (,বহুবচনত ) বোলে অনুসূত্ৰবোৰ শাখা-প্ৰশাখাযুক্ত আৰু পৰস্পৰ মিহলি হৈ থাকে পৰস্পৰ মিহলি হৈ থকা অনুসূত্ৰৰ সমষ্টিটোক সূত্ৰপুঞ্জ () বোলে অনুসূত্ৰবোৰ অণুবীক্ষণ যন্ত্ৰত লক্ষ্য কৰিলে নলাকাৰ দেখুৱায় এই নলাকাৰ অনুসূত্ৰৰ মাজে মাজে কিছুমান প্ৰস্থবেৰ দেখা যায় প্ৰস্থবেৰ থকা এই অনুসূত্ৰবোৰক প্ৰস্থবেৰবিশিষ্ট অনুসূত্ৰ ( ) বোলে আনহাতে,কিছুমান ভেঁকুৰত নলাকাৰ অনুসূত্ৰবোৰত কোনো প্ৰস্থবেৰ নাথাকে,এনেধৰণৰ অনুসূত্ৰবোৰক প্ৰস্থবেৰহীন অনুসূত্ৰ ( ) বোলে প্ৰস্থবেৰহীন অনুসূত্ৰবোৰক আকৌ চিন'চাইট () বোলে প্ৰস্থবেৰবিশিষ্ট অনুসূত্ৰৰ প্ৰস্থবেৰখন ৰন্ধ্ৰযুক্ত বা ৰন্ধ্ৰহীন হ'ব পাৰে যিবিলাক অনুসূত্ৰৰ প্ৰস্থবেৰখন ৰন্ধ্ৰযুক্ত,সেইবিলাক অনুসূত্ৰৰ কোষৰ কোষকেন্দ্ৰ,চাইট'লাজম আৰু অন্যান্য পদাৰ্থ এটা কোষৰ পৰা আনটো কোষলৈ ৰন্ধ্ৰৰ মাজেৰে স্থানান্তৰ হয় 

কোষৰ গঠন

    -        . ,   

প্ৰজনন
ভেঁকুৰে প্ৰজনন বিভিন্ন পদ্ধতিৰে কৰেতাৰ ভিতৰত অংগজ প্ৰজননৰ পদ্ধতিবোৰ  হ'ল- খণ্ডিতকৰণ(),দ্বিবিভাজন() আৰু মুকুলোদ্গম() সেইদৰে অযৌন প্ৰজনন( ) বিভিন্ন প্ৰকাৰৰ ৰেণু যেনে কনিডিয়া() ৰেনুধাৰীৰেণু আৰু চলৰেণুৰ() দ্বাৰা সম্পাদিত হয়আনহাতে যৌন প্ৰজনন( ) উস্পৰ(),এচক'স্প'ৰ() আৰু বেচিডি'অস্প'ৰ() দ্বাৰা সম্পন্ন হয় 

তথ্য সংগ্ৰহ

 

বাহ্যিক সংযোগ


শ্ৰেণী:বৈজ্ঞানিক শ্ৰেণীবিন্যাস
ভেঁৰজান-বৰাজান-পদুমনি অভয়াৰণ্য  () অসমৰ তিনিচুকীয়া জিলাত অৱস্থিত এখন বন্যপ্ৰাণী অভয়াৰণ্য৷ ই প্ৰায় ৭.২২ বৰ্গকিলোমিটাৰ জুৰি বিস্তৃত হৈ আছে৷ 
ভৌগোলিক বিৱৰণ
তিনিচুকীয়া জিলাৰ তিনিটা ব্লক জুৰি এই অভয়াৰণ্যখন বিস্তৃত হৈ আছে৷ এই ব্লক তিনিটা হৈছে- ভেঁৰজান, বৰাজান আৰু পদুমনি৷ 
জৈৱবৈচিত্ৰ্য
এই অভয়াৰণ্যৰ জৈৱবৈচিত্ৰ্য অতি সমৃদ্ধ৷ বিশেষকৈ এই বনাঞ্চল হলৌ বান্দৰ, লাজুকী বান্দৰ, মলুৱা বান্দৰ তথা টুপীমূৰীয়া বান্দৰ আদিৰ বাবে অতি উত্তম বাসস্থান বুলি ধাৰণা কৰা হয়৷. অন্যান্য উল্লেখযোগ্য প্ৰাণী তথা চৰাই-চিৰিকটি সমূহ তলত উল্লেখ কৰা হ'ল-

স্তন্যপায়ী প্ৰাণী:

লাজুকী বান্দৰ, অসমীয়া বান্দৰ,গাহৰি নেজীয়া বান্দৰ, সেন্দুৰী বান্দৰ, নাহৰফুটুকী বাঘ, বনৰীয়া গাহৰি ইত্যাদি৷

চৰাই-চিৰিকটি:

প্ৰায় ৮৪ বিধ চৰাইৰ প্ৰজাতি৷ যেনে- মাছোৰোকা, পাকৈঢোৰা, হেটুলুকা,ৰঙামূৰীয়া বাঢ়ৈটোকা, গলমণিকা, ৰাজ ভাটৌ, বনকুকুৰা, শৰালি, কলীমূৰী হাঁহ , জিঞাখাটী, হাইঠা, কুটুম চৰাই,ফেঁচু, ভীমৰাজ, বাৰীসুন্দৰী, ভদৰকলি ইত্যাদি৷

লগতে চাওক
 অসমৰ ৰাষ্ট্ৰীয় উদ্যান আৰু অভয়াৰণ্যসমূহৰ তালিকা

তথ্যসূত্ৰ

বাহ্যিক সংযোগ
  -  -      ..

শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
মুপ্পাভাৰাপু ভেংকাইয়া নাইডু (; জন্ম: ১ জুলাই ১৯৪৯) ভাৰতৰ ১৩তম উপৰাষ্ট্ৰপতি তেওঁ মোদী কেবিনেটত আবাস আৰু চহৰীয়া দৰিদ্ৰতা উন্নয়ন মন্ত্ৰী, নগৰীয় উন্নয়ন মন্ত্ৰী আৰু তথ্য আৰু সম্প্ৰচাৰণ মন্ত্ৰী হিচাপে সেৱা আগবঢ়াইছিল ২০০২ চনৰ পৰা ২০০৪ চনলৈ তেওঁ ভাৰতীয় জনতা পাৰ্টিৰ অধ্যক্ষ হিচাপে কাৰ্যকাল আগবঢ়াইছিল তাৰ আগতে তেওঁ অটল বিহাৰী বাজপায়ীৰ কেবিনেটত গ্ৰামোন্নয়ন মন্ত্ৰী আছিল:..------8718901.
২০১৭ চনৰ উপৰাষ্ট্ৰপতি নিৰ্বাচনত তেওঁ ৰাষ্ট্ৰীয় গণতান্ত্ৰিক মৰ্চাৰ সমৰ্থিত প্ৰাৰ্থী আছিল তেওঁ তেওঁৰ নিকতম প্ৰতিদ্বন্দ্বী ইউনাইটেড পিপলছ ফ্ৰণ্টৰ গোপালকৃষ্ণ গান্ধীক পৰাজিত কৰি ভাৰতৰ ১৩ তম উপৰাষ্ট্ৰপতি হিচাপে নিৰ্বাচিত হয়
২০১৭ চনৰ ১১ আগষ্ট তাৰিখে ভাৰতৰ ৰাষ্ট্ৰপতি ৰাম নাথ কোৱিন্দে তেওঁক উপৰাষ্ট্ৰপতি ৰূপে শপত গ্ৰহণ কৰোৱায় ২০২৪ চনত ভাৰত চৰকাৰে তেওঁক দ্বিতীয় সৰ্বোচ্চ অসামৰিক বঁটা পদ্ম বিভূষণেৰে সন্মানিত কৰে 

 শৈশৱ জীৱন 
১৯৪৯ চনৰ ১ জুলাইত অন্ধ্ৰ প্ৰদেশৰ নেল্লোৰ জিলাৰ চাৱতাপালেম গাঁৱত (ভেংকটাচালামৰ ওচৰত) ৰঙাইয়া নাইডু আৰু ৰামনাম্মাৰ ঘৰত জন্মগ্ৰহণ কৰে ভেংকয়া নাইডু বুচিৰেডী পালেম (নেলৰ)ৰ জিলা পাৰ্শ্বাদ হাইস্কুলৰ পৰা স্কুলীয়া শিক্ষা সম্পূৰ্ণ কৰি নেলৰৰ ভি আৰ কলেজত ৰাজনীতি আৰু কূটনৈতিক অধ্যয়নত স্নাতক ডিগ্ৰী লাভ কৰে পিছলৈ তেওঁ বিশাখাপট্টনমৰ অন্ধ্ৰ ইউনিভাৰ্চিটি কলেজ অৱ লৰ পৰা আন্তৰ্জাতিক আইন বিষয়ত বিশেষজ্ঞতাৰে আইন বিষয়ত স্নাতক ডিগ্ৰী লাভ কৰে ৰাষ্ট্ৰীয় স্বয়ংসেৱক সংঘৰ স্বয়ংসেৱক হৈ কলেজীয়া দিনত এবিভিপিত যোগদান কৰে অন্ধ্ৰ বিশ্ববিদ্যালয়ৰ সৈতে জড়িত মহাবিদ্যালয়সমূহৰ ছাত্ৰ সন্থাৰ সভাপতি হিচাপে নিৰ্বাচিত হয় ১৯৭২ চনৰ জয় অন্ধ্ৰ আন্দোলনত বিশিষ্ট ভূমিকা লোৱাৰ বাবে তেওঁ চৰ্চালৈ আহেকাকনি ভেংকটা ৰত্নমে বিজয়াৱড়াৰ পৰা আন্দোলনৰ নেতৃত্ব দি থকাৰ সময়তে নাইডুৱে নেল্লোৰত আন্দোলনত সক্ৰিয় অংশগ্ৰহণ কৰিছিল, এবছৰৰ পিছত আন্দোলন বাতিল নোহোৱালৈকে জড়িত হৈ থাকে 

তথ্য উৎস

বাহ্যিক সংযোগ
 ভেংকাইয়া নাইডুৰ ব্যক্তিগত ৱেবচাইট

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ উপৰাষ্ট্ৰপতি
শ্ৰেণী:পদ্মবিভূষণ বঁটা বিজয়ী
ভেকুলী  হৈছে উভচৰ মেৰুদণ্ডী প্ৰাণীৰ এটা প্ৰজাতি বৰ্তমানে প্ৰায় ৪,৮০০ টা প্ৰজাতিৰ ভেকুলী নথিভুক্ত কৰা হৈছে, যিটো জীৱিত উভচৰ প্ৰাণীৰ প্ৰায় ৮৫তকৈও বেচি হব ইয়াৰোপৰি মেৰুদণ্ডী প্ৰাণীৰ পাঁচটা সৰ্বাধিক বৈচিত্ৰময় বৰ্গৰ ভিতৰত ইহঁতো অন্যতম

-    -  ( )

     ( ).

 বিৱৰ্তন আৰু শ্ৰেণীবিভাজন 
ইহঁত এনোৰা (প্ৰাচীন গ্ৰীক: -, নথকা,  , নেজ) বৰ্গৰ অন্তৰ্গত, দেহ চুটি আৰু নেজ নেথাকে এই জীৱবিধ প্ৰাক ট্ৰায়েছিক যুগত মাডাগাস্কাৰৰ আটাইতকৈ পুৰণি জীৱাশ্ম "প্ৰ'ট' ফ্ৰ'গ (ইংৰাজী: -)"ৰ উদ্ভৱ হৈছিল বুলি কোৱা হয় যদিওঁ, আনৱিক ক্লক ডেটিং পদ্ধতিয়ে ইহঁত তাতোতকৈও ২৬৫ নিযুত বছৰ আগৰ পাৰ্মিয়ান যুগৰ বুলি কয় ভেকুলীবোৰ ৰ পৰা  অঞ্চললৈকে বহুলভাৱে বিস্তৃত হৈ আছে বৰ্ষাৰণ্যবোৰত ইহঁতৰ জনসংখ্যা সৰ্বাধিক

 শাৰীৰিক বৈশিষ্ট 
ভেকুলী জীৱনকালৰ প্ৰথম অৱস্থাত লালুকী হিচাপে পানীত থাকে পাছলৈ প্ৰাপ্ত বয়স্ক ভেকুলী হয়,  .; ,  . (1995).     .   . . 154162.  978-0-691-03281-8. ভেকুলীৰ চাৰিখন ঠেং থাকে তাৰে মতা ভেকুলীৰ আগ ঠেঙৰ প্ৰথম আঙুলিত যৌনাংগ থাকে, . (1995). "             ".       .      2013-05-13. পিছৰ ঠেং কেইটা সাতুৰিব পৰাকৈ পাঁচোটা আঙুলিত জাল থাকে ভেকুলীয়ে পানীত থকা অৱস্থাত ছালেৰে উশাহ লয় আৰু মাটিত থকা অৱস্থাত ছাল, ভ'কেল চেক আৰু হাওঁফাওঁৰ যোগেদি উশাহ লয় ভেকুলীয়ে নিজৰ গাৰ উষ্ণতা নিয়ন্ত্ৰণ কৰিব নোৱাৰে সেয়ে অত্যধিক গৰম বা অত্যাধিক ঠাণ্ডা হলে গাতৰ ভিতৰত থাকে ভেকুলীযৰ হৃদযন্ত্ৰত তিনিটা কোঠা থাকে,  (2010). "  :  :    ". '  .  ভেকুলী পতংগভোজী প্ৰাণী ভেকুলীৰ শৰীৰটো সেমেকা থাকে ইয়াৰ ফলত ই উশাহ লোৱাত সুবিধা হয় ভেকুলীৰ জিভাই খাদ্য ধৰে, . (1999). "   ". ::    ,     কিছু প্ৰজাতিয়ে নিজৰ গাৰ বৰণ সলনি কৰিব পাৰে ইয়াৰ গাটো সাধাৰণতে সেউজীয়া আৰু কলা দাগ যুক্ত থাকে  

 অসমৰ সমাজ জীৱনত ভেকুলী 

অসমত বৰষুণ নিদিলে ভেকুলীৰ বিয়া ৰাজহুৱাভাৱে অনুষ্ঠিত কৰাৰ জনবিশ্বাস আছে জনবিশ্বাস মতে ভেকুলীৰ বিয়া পাতিলে বৰষুণ আহেড০ ৰাজশ্ৰী হাজৰিকা (৭ আগষ্ট ২০১১). "অসমৰ লোক সমাজত প্ৰচলিত আৱাহন সম্পৰ্কীয় লোকাচাৰ". দৈনিক জনমভূমিৰ দেওবৰীয়া আলোচনী বসুন্ধৰা: ৬,৭ পৃষ্ঠা. 

 উপকাৰিতা 
ভেকুলীয়ে পথাৰৰ পোকপতংগ খাই শস্য বৃদ্ধিত খেতিয়কক সহায় কৰে

তথ্য সংগ্ৰহ

শ্ৰেণী:উভচৰ
১৭৮৫ চনত বাৰ্নহাৰ্ড ৰডৰ ছবি এলেগৰী অৱ স্প্ৰিং
ভেছনা আছিল স্লাভিক পৌৰাণিক কাহিনীত পৰৱৰ্তী কালৰ বিশেষকৈ দক্ষিণ স্লাভসকলৰ যৌৱন আৰু বসন্তকালৰ সৈতে জড়িত পৌৰাণিক নাৰী চৰিত্ৰ তেওঁৰ পুৰুষ সংগী ভেছনিকৰ সৈতে তেওঁ বসন্ত কালত গ্ৰাম্য অঞ্চলত অনুষ্ঠিত হোৱা অনুষ্ঠানৰ সৈতে জড়িত আছিল

পৌৰাণিক কাহিনীত
স্লোভেনিয়াৰ পৌৰাণিক কাহিনী অনুসৰি "ভেনাছ" নামৰ ধুনীয়া মহিলাসকলে পাহাৰৰ ওপৰৰ ৰাজপ্ৰসাদত বাস কৰিছিল যত তেওঁলোকে শস্য আৰু মানুহৰ বাসিন্দাৰ ভাগ্যৰ বিষয়ে আলোচনা কৰিছিল তেওঁলোকে যেতিয়া তেওঁলোকৰ কাঠৰ গাড়ীৰে তলৰ উপত্যকাটোলৈ নামি যায় তেতিয়া ৰাজপ্ৰসাদৰ চাৰিওফালে থকা এটা যাদুকৰী বৃত্তই তেওঁলোকক ফেব্ৰুৱাৰী মাহৰ বাহিৰে পাহাৰৰ শিখৰৰ পৰা ওলাই যাবলৈ বাধা দিছিল কেৱল কিছুমান বিশেষ মানুহেহে তেওঁলোকৰ গান শুনিবলৈ সক্ষম হৈছিল লুকাই চুৰকৈ নিজৰ পাহাৰীয়া ৰাজপ্ৰসাদলৈ যোৱা মানুহে হয়তো নিজৰ ভাগ্য জানিব পাৰে, কিন্তু ভেনাছৰ দ্বাৰা ধৰা পৰিলে অপ্ৰীতিকৰ অন্ত পৰাৰ আশংকা কৰিব পাৰে

ভেছনা প্ৰথমে বসন্ত কালত পৃথিৱীক প্ৰতিনিধিত্ব কৰা দেৱী আছিল বুলি ধাৰণা কৰা হৈছে, যাৰ বাবে তেওঁক মোকোছৰ বিকল্প ৰূপ কৰি তোলা হৈছে 

এই চৰিত্ৰটো ক্ৰ'ৱেচিয়া, ? ছাৰ্বিয়া, উত্তৰ মেচিডোনিয়া আৰু স্লোভেনিয়াত নথিভুক্ত কৰা হৈছিল 

ইংৰাজী লেখক জি. ইউক্ৰেইনীয়, আৰু বেলাৰুছিয়ান প্ৰ'ট'-স্লাভিক  ৰ পৰা

উত্তৰাধিকাৰ
আজি ই স্লোভেন ভাষাত (য'ত ফেব্ৰুৱাৰী মাহটো মাজে মাজে  বুলি জনা যায়), ক্ৰ'ৱেচিয়ান, চেক আৰু শ্লোভাক ভাষাত 'বসন্ত'ৰ বাবে কাব্যিক শব্দ ছাৰ্বো-ক্ৰ'ৱেচিয়ান ভিন্নতাত () শব্দটো (শেষত প্ৰ'ট'-স্লাভিক , "বাৰ্তা") শব্দটো আগন্তুক পৰিঘটনাৰ আগজাননী দিয়া কোনোবা বা কিবা এটাক বুজাবলৈ ব্যৱহাৰ কৰা হয়, সাধাৰণতে ()  ("বসন্তৰ হেৰাল্ড")6 ক'লকেচনত ব্যৱহাৰ কৰা হয় যিয়ে আগতীয়াকৈ ফুলা ফুল যেনে... স্নোড্ৰপ, ক্ৰকাচ আৰু প্ৰাইমুলা

তথ্য সূত্ৰ

শ্ৰেণী:কাল্পনিক চৰিত্ৰ
ভেটিকান চিটি (, চৰকাৰীভাৱে ভেটিকান চিটি ষ্টেট, )       হৈছে ইটালীৰ ৰোমৰ ভিতৰত অৱস্থিত এক স্বাধীন দেশ ভেটিকান চিটি ষ্টেট, যাক দ্য ভেটিকান বুলিও কোৱা হয়, লেটাৰন চুক্তিৰ মাধ্যমত ১৯২৯ চনত ইটালীৰ পৰা স্বাধীন হৈছিল

ভেটিকান চিটিৰ মাটিকালি মাত্ৰ ৪৯ হেক্টৰ (১১০ একৰ) আৰু জনসংখ্যা প্ৰায় ৮২৫ জন আয়তন আৰু জনসংখ্যা উভয় দিশৰে পৰা ই পৃথিৱীৰ আটাইতকৈ সৰু দেশ পোপ হৈছে এই দেশৰ ৰাষ্ট্ৰ প্ৰধান ই ৰোমান কেথলিক চাৰ্চৰ বিশ্ব মুখ্য কাৰ্যালয় হিচাপে কাম কৰে

টিবেৰ নদীৰ ঠিক পশ্চিমত উত্তৰ-পশ্চিম ৰোমৰ ভেটিকান পর্বতৰ এটা তিনিকোণীয়া অঞ্চল, ভেটিকান চহৰত অৱস্থিত দক্ষিণ-পশ্চিমত পিয়াজ চন পিট্ৰে বা ছেইণ্ট পিটাৰৰ স্কুৱেৰৰ বাহিৰে, মধ্য বয়স আৰু নৱজাগৰণৰ সময়ত নিৰ্মিত দেৱালৰ দ্বাৰা ভেটিকান চহৰক ৰোমৰ পৰা পৃথক কৰা হয় দেৱলৰ ভিতৰত আছে বাৰ্গ, বাহাৰী ভৱন আৰু বৰ্গ সৰ্ববৃহৎ ভৱনটো হৈছে ৰোমান কেথলিকসকলৰ মুখ্য চাৰ্চ ছেইণ্ট পিটাৰৰ বেচিলিকা ভেটিকান চিটিৰ এটা স্থান মান্যতাবৰী, লাইব্ৰেৰি ভিটিকান আছে

ভেটিকান চিটিৰ নিজস্ব সংবিধান, ডাক প্ৰণালী, ছীল কৰা, পতাকা আৰু অন্যান্য ৰাজ্যৰ চিহ্ন আছে ভেটিকানৰ নিজৰ সেনাও আছে, যাক চুইছ গাৰ্ড বুলি কোৱা হয়; ইয়াৰ সদস্যতা প্ৰায় ১০০ অফিচিয়েল ৰেডিঅ' ষ্টেচন ভেটিকান ৰেডিঅ'ই বিশ্বৰ ভিতৰতে পপৰ কণ্ঠ বিস্তাৰ কৰিছিল ২০০১ চনত ভেটিকানৰ জনসংখ্যা আছিল প্ৰায় ১০০০ ইয়াত স্থায়ীভাৱে বাস কৰি আৰু পোপে দিয়া বিশেষ দায়িত্ব পালন কৰি ইয়াত থকাটো সম্ভৱ

ভেটিকান চিটি হৈছে অন্তিম টোপ কেথাল িক্কেলে পোপৰ ৰায়ৰ সৈতে মধ্য ইটালীৰ কেইবাটাও অঞ্চলত এই ৰাজ্যসমূহ স্থাপন কৰিছিল ইটালীৰ চৰকাৰ আৰু পোপ সম্প্ৰদায়ৰ মাজত বছৰ বছৰ বিতৰ্কৰ পিছত, লেতেৰান চুক্তিৰ অধীনত ১৯২৯ চনত ভেটিকান চিটি স্থাপন কৰা হৈছিল এই চুক্তিৰ অধীনত, কেথালিক চাৰ্চে ক্ষতিপূৰণৰ বিনিময়ত আন সকলো পোপৰ পৰা নিজৰ দাবী প্ৰস্থান কৰে আৰু এক স্বাধীন ভাটিকান চহৰ ত পৰিণত হয় গোটটোৰ বৰ্তমানৰ মুৰব্বী পপ ফৰান্সিছে ২০১৩ চনৰ ১৩ মাৰ্চত কাৰ্য্যভাৰ গ্ৰহণ কৰিছিল

টোকা

তথ্য সংগ্ৰহ

শ্ৰেণী:ইউৰোপৰ দেশ
ভেটুলুকা নৃত্য অসমৰ ডিমৰীয়া অঞ্চলত প্ৰচলিত এক নৃত্য ভেটুলুকা মূলতঃ গৰখীয়া ল'ৰাৰ আশীৰ্বদীয়া নৃত্য লোক বিশ্বাস যে ভেটুলুকা নৃত্যত অংশ লোৱা গৰখীয়া ল'ৰাই গৃহস্থক দিয়া আশীৰ্বাদ কেতিয়াও অথলে নাযায় কাজেই গাঁৱৰ গৰখীয়া সকল একগোট হৈ গৃহস্থৰ ঘৰে ঘৰে এই নৃত্য কৰি আশীৰ্বাদ দি ফুৰে 
বিৱৰণ
ভেটুলুকা নৃত্য জন্মাষ্টমীৰ পৰা আৰম্ভ কৰি সামৰণি মাৰে দুৰ্গা পূজাৰ ষষ্ঠীৰ দিনটোত এই সময়ছোৱাৰ বাদে অন্য সময়ত ভেটুলুকা নৃত্য কৰা নহয় লোক বিশ্বাস অনুসৰি এই নৃত্য নিৰ্দিষ্ট সময়ৰ আগত বা পাছত কৰিলে অমংগল হয় আৰু নৃত্যত ব্যৱহৃত বাঁহী আগেয়ে বজালে গৰুৰ অপায়-অমংগল হয় এই বাঁহী দুৰ্গা পূজাৰ পাছত বজালে পথাৰৰ শ্ৰীবৃদ্ধি ভালদৰে নহয় বুলি বিশ্বাস আছে তদুপৰি সেই ভেটুলুকা বাঁহীৰ মাত শুনিলে শস্য অনিষ্টকাৰী কীট-পতংগই আহি পথাৰ চানি ধৰে বুলিও বিশ্বাস কৰা হয় সেয়ে এই ভেটুলুকা নৃত্য জন্মাষ্টমীৰ পৰা দুৰ্গা পূজাৰ ষষ্ঠীৰ ভিতৰত সামৰণি মাৰে নৃত্যত ব্যৱহাৰ কৰা আহিলা সমূহৰ ভিতৰত - এটা ভেটুলুকা বাঁহী, এযোৰ তাল, নৃত্যত অংশ গ্ৰহণকাৰীসকলৰ হাতে হাতে একোডাল লাখুটি আৰু তামোলৰ ঢকোৱৰে সজা এটা ঘোঁৰা ভেটুলুকা বাঁহীটো দলৌ বাঁহৰ পৰা সজা হয় ইয়াৰ দৈৰ্ঘ্য প্ৰায় আঢ়ৈ ফুটমান হ'ব এই বাঁহী নৃত্যৰ আৰম্ভণিৰ পৰা সামৰণিলৈকে এটা নিৰ্দিষ্ট সুৰেৰে বজাই থকা হয় আৰু বাঁহীৰ সুৰৰ লগত ৰজিতা খুৱাই এই গীত ফাঁকি গোৱা হয় 
 অ' বৌ অ' বৌ 
 ধুন্দৰী পাৰি দি খাওঁ
 ডাঙৰ বৌ গাখীৰ খিৰাওঁ
 সৰু বৌ গাখীৰ খাওঁ
 অ' বৌ অ'বৌ
 ধুন্দৰী পাৰি দি খাওঁ
ঘোঁৰাটো খেৰেৰে তৈয়াৰ কৰা হয় আৰু ওপৰত তামোলৰ ঢকুৱাৰে চোলা পিন্ধোৱা হয় চূনৰ দাগ দি নাক,মুখ,কাণ আদি অংকন কৰি দিয়ে নেজডাল মৰাপাটেৰে তৈয়াৰ কৰে আৰু ডিঙিত এটা টিলিঙা আৰিঁ দিয়া হয় 
ভেটুলুকা নাচিবলৈ যাওঁতে নঙলাৰ মুখত গৈ বাঁহীটো তিনিবাৰ বজাই নাচিবলৈ অহাৰ আগজাননী গৃহস্থক জনায় তাৰ পাছত তাল অ আৰু বাঁহিৰে ছেৱে ছেৱে এজন এজনকৈ ভেটুলুকা নচা দলটো গৃহস্থৰ চোতালত প্ৰৱেশ কৰে আৰু হাতত লৈ যোৱা লাঠিডালেৰে সৈতে বৃত্তাকাৰে ঘূৰি ঘূৰি নাচিবলৈ আৰম্ভ কৰে এনেকৈ দুপাক মান নচাৰ পাছত ঘোঁৰা নচোৱা মানুহজনে দুভৰিৰ মাজত ঘোঁৰাটো সুমুৱাই লৈ দৌৰি আহি ব্যাংগাত্মক ভংগিমাৰে চোতালত প্ৰৱেশ কৰি গৃহস্থৰ কাষ চাপে ঘোঁৰা নচোৱাৰ কোনো বিধি সন্মত নিয়ম নাই যদিও বাঁহীৰ সুৰে সুৰে ঘোঁৰা চেকুৰোৱাৰ দৰে দৌৰি দৌৰি নৃত্য কৰে নৃত্যৰ ছেও সলনি কৰিবলৈ বাঁহীৰ সুৰেৰে ইংগিত দিয়ে গৰখীয়া ল'ৰাবোৰে হাতত লাঠি বোৰ নৃত্যৰ তালে তালে কেতিয়াবা বৃত্তাকাৰে আৰু কেতিয়াবা সৰল ৰৈখিকভাৱে সঞ্চালন কৰে নৃত্যৰ শেষত তাল বজোৱা জনে প্ৰথমতে হৰিধ্বনি দিয়ে আৰু বাকীবোৰেও সমস্বৰে হৰিধ্বনি দি গৃহস্থক আৰ্শীবাদ দিয়ে এই আশীৰ্বাদৰ পিছতে দলটোক চাউল-পইচা আদিৰ দান-বৰঙণি দি বিদায় জনায় 
প্ৰকৃততে ভেটুলুকা নৃত্য কৰি গৰখীয়াসকলে দুৰ্গা পূজাৰ আগজাননীও দিয়ে এই জাননীৰ উদ্দেশ্য হৈছে দুৰ্গা পূজাৰ বলি বাহনৰ লগতে অন্যান্য যাৱতীয় সামগ্ৰী জা-যোগাৰ কৰা 
তথ্য সংগ্ৰহ

লোককৃষ্টিৰ সমীক্ষা, লেখাৰু জিতু কুমাৰ

শ্ৰেণী:নৃত্য
ভেড়া  হৈছে এবিধ চাৰিঠেঙীয়া পোহনীয়া জন্তু ইহঁত আৰ্টিঅডাকটাইলা বৰ্গৰ অন্তৰ্গত অভিছ গণৰ প্ৰজাতি

ইউৰোপ আৰু এছিয়াৰ বন্য ৰ পৰা ভেড়াৰ উদ্ভৱ হৈছিল ইহঁতক কৃষি, ঊণ, মাংস আৰু গাখীৰৰ বাবে পালন কৰা হয় ভেড়াৰ ঊণ হৈছে একপ্ৰকাৰৰ বহুল ব্যৱহৃত জৈৱিক আঁহ ইয়াৰোপৰি বিজ্ঞানৰ বিভিন্ন পৰীক্ষা-নিৰীক্ষাতো ইহঁতক ব্যৱহাৰ কৰা হয়

তথ্য সংগ্ৰহ

শ্ৰেণী:স্তন্যপায়ী প্ৰাণী
ভেণ্ডা ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ভেণ্ডা সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত ভেণ্ডা ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ
ভেণ্ডা ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
ভেদনিটা কাৰ্টাৰ () এগৰাকী আমেৰিকাৰ যৌন সৰবৰাহৰ বিৰোধী আৰু বেশ্যাবৃত্তি বিৰোধী কৰ্মী কাৰ্টাৰ এগৰাকী লেখক আৰু ব্ৰেকিং ফ্ৰীৰ কাৰ্যবাহী সঞ্চালক, যিটো সংস্থাই বেশ্যাবৃত্তি এৰিব বিচৰা মহিলাসকলক সহায় কৰে

 জীৱনী 
কাৰ্টাৰ ডাঙৰ-দীঘল হৈছিল মিনিয়াপলিছচেণ্ট পল, মিনেছটাত কলেজৰ খৰচ বহন কৰিব নোৱাৰাৰ বাবে তেওঁ নৃত্যশিল্পী বিচৰা বিজ্ঞাপনৰ সঁহাৰি দিছিল৷ পিছলৈ তেওঁ আৱিষ্কাৰ কৰিছিল যে সেই বিজ্ঞাপন ষ্ট্ৰিপাৰৰ পদৰ বাবেহে আছিল. কাৰ্টাৰে লক্ষ্য কৰিছিল যে তেওঁৰ পেছাৰ বহু মহিলা বেশ্যাবৃত্তিলৈ পৰিৱৰ্তিত হৈছে তাৰ পিছত তেখেতে এবছৰ ধৰি এই উদ্যোগটোত কাম কৰিছিল

১৯৮৯ চনত কাৰ্টাৰে মিনেছ'টাত বেশ্যাবৃত্তি কৰা মহিলাসকলৰ সৈতে এটা বেলেগ এজেন্সীত কাম কৰিবলৈ আৰম্ভ কৰে, যিটো পিছলৈ বন্ধ হৈ যায় আৰু প্ৰগ্ৰেম ডাইৰেক্টৰ হয়১৯৯৬ চনত কাৰ্টাৰে ব্ৰেকিং ফ্ৰী নামৰ এটা সংস্থা প্ৰতিষ্ঠা কৰে যিয়ে ছোৱালী আৰু মহিলাক বেশ্যাবৃত্তিৰ পৰা ওলাই অহাত সহায় কৰেতাৰ পিছত তেওঁ ব্ৰেকিং ফ্ৰীৰ কাৰ্যবাহী সঞ্চালিকা হয়,আৰু এই কাৰ্যসূচীয়ে অতিৰিক্ত সহায়ক সেৱা আগবঢ়াবলৈ সম্প্ৰসাৰিত হয়, য'ত জৰুৰীকালীন সাহায্য যেনে-খাদ্য, কাপোৰ, বাসস্থান, চিকিৎসা সেৱা আৰু মানৱ সৰবৰাহৰ বলি হোৱা লোকসকলৰ বাবে আইনী সাহায্য প্ৰদান কৰা হয় ১৯৯৮ চনৰ ভিতৰত সংস্থাটোৱে মহিলা আৰু ছোৱালীক স্থায়ীভাৱে পুনৰ ৰখাৰ বাবে এটা এপাৰ্টমেণ্ট ব্লক ভাড়াত লৈছিল আৰু ২০১০ চনলৈকে তেওঁলোকৰ হাতত অধিক এপাৰ্টমেণ্ট আৰু তিনিটা "সংক্ৰমণকালীন ঘৰ" আছিল

 তথ্যসূত্ৰ 

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
ভেদাই লতা, পাদুৰী লতা বা পাদ্ৰী লেৱা  (বৈজ্ঞানিক নাম:  ; কাছাৰ: মুকুন্দ লতা; গাৰো: পাছুম; কছাৰী: চা-খি-ফু; কুকি: ৱেই-নাম-ব্ৰাং; খাচিয়া: মেই-ইন্-টুফটিক চন্দ্ৰ গগৈ (ডিছেম্বৰ ২০০৭), অসমৰ উদ্ভিদ কোষ, অসম প্ৰকাশন পৰিষদ.) এবিধ গুল্মজাতীয় উদ্ভিদ ইংৰাজীত এই লতাক ভিন্ন নাম যেনে '', '', বা '  ' বুলি জনা যায়

এই লতাৰ পাত বা কাণ্ড মুচৰি দিলে চালফাৰৰ দৰে গন্ধ ( ) ওলায় এই গন্ধৰ কাৰণ হল ভেদাই লতাৰ পাত বা কাণ্ডত ছালফাৰৰ যৌগ যেনে ডাইমিথাইল ডাইছালফাইড ( ) থাকে মোহোৰি দিলে এই যৌগ থকা তেল বাহিৰ হয় আৰু তীব্ৰ গন্ধ ওলায় এইকাৰণতে লতাবিধক অসমৰ বিভিন্ন অঞ্চল বিশেষে পাদুৰী লতা, পাদ্ৰী লেৱা, পাত ভাদুলী আদি বিভিন্ন নামেৰে জনা যায়

 বিস্তৃতি 
ভেদাই লতা ক্ৰান্তীয় এছিয়াৰ থলুৱা উদ্ভিদ কিন্তু বৰ্তমান পলনেছিয়া, মেলানেছিয়া আৰু উত্তৰ আমেৰিকাতো পোৱা গৈছে এছিয়াৰ বাংলাদেশ, ভূটান, কম্বোডিয়া, টাইৱান, চীন, ভাৰত, ইণ্ডোনেছিয়া, জাপান, লাওছ, মালয়েছিয়া, নেপাল, ম্যানমাৰ, ফিলিপাইনছ, ছিংগাপুৰ, দক্ষিণ কোৰিয়া, থাইলেণ্ড আৰু ভিয়েটনামত এই লতাবিধ পোৱা যায়

 বিৱৰণ 
ভেদাই লতাৰ মূল লতাডালে গছৰ ওপৰলৈ আৰোহণ কৰোঁতে ঘড়ীৰ কাঁটাৰ বিপৰীতমুখী পথ অনুসৰণ কৰে পাতবিলাক পত্ৰবৃন্তত বিপৰীতমুখ, দৈৰ্ঘ্য প্ৰায় ৬ ছেণ্টিমিটাৰ আৰু প্ৰস্থ ২ ছেণ্টিমিটাৰ

এই লতাৰ ফুল গুলপীয়া আৰু ফুলৰ মুখ বেঙুণীয়া ইয়াৰ দলমণ্ডল বেহি সদৃশ বেটুপাতৰ দাঁত সূক্ষ্ম, সাধাৰণতে তিনিকোণীয়া নলীৰ অন্তৰভাগ লোমযুক্ত

ভেদাই লতাৰ ফল বৃত্তাকাৰ, ৰঙচুৱা, শোটোৰাপৰা আৰু পাখিযুক্ত

 ব্যৱহাৰ 
ভেদাই লতা পৰম্পৰাগত ঔষধ হিচাপে ব্যৱহাৰ হয় তদুপৰি ভাৰতৰ উত্তৰ-পূব আৰু পূবৰ ৰাজ্যকেইখনত এই লতা পৰম্পৰাগত খাদ্যতো ব্যৱহাৰ কৰা হয়

চিত্ৰভঁৰাল

 তথ্যউৎস 

শ্ৰেণী:গুল্ম
শ্ৰেণী:শাক
শ্ৰেণী:ঔষধি উদ্ভিদ
শ্ৰেণী:ভাৰতীয় উদ্ভিদ
ভেদেলি লতা  ৰুবিয়েচি () পৰিয়ালৰ এবিধ জোপোহা আকৃতিৰ সৰু আকাৰৰ চিৰসেউজীয়া গছফটিক চন্দ্ৰ গগৈ (ডিছেম্বৰ ২০০৭). অসমৰ উদ্ভিদ কোষ. অসম প্ৰকাশন পৰিষদ. অসমীয়া সংস্কৃতিত এই লতাৰ এক গুৰুত্বপূৰ্ণ ভূমিকা আছে 

বিৱৰণ
ভেদেলি লতা জোপোহা আকৃতিৰ গছ গা-গছ আৰু ঠাল-ঠেঙুলিৰ বাকলিৰ উপৰিভাগ মুগা চানেকীয়া বাকলিত দীঘল ফাট মেলা দেখা যায় 

এই লতাত পাতত বিন্যাস প্ৰায় চক্ৰাকাৰ পাতবোৰ মুচৰি দিলে এবিধ উৎকট গন্ধ ওলায় পাতৰ উপৰিভাগ খহটা পাৰ ঘাই সিৰাডাল দুয়োকাষে বিকাশ লাভ কৰি সমান্তৰালভাৱে ওপৰৰ ফালে বাগৰি যায়

ভেদেলি লতাৰ ফুলৰ বৰণ বগা ফুলবোৰ পুৰঠ হলে ফলৰ উৎপন্ন হয় এই ফলবোৰ পকিলে কলা হয় 

 সংস্কৃতিত 
ভেদেলি লতাই অসমৰ বিহুগীতত স্থান পাইছে উদাহৰণস্বৰূপে,চতে গৈয়ে গৈয়ে বহাগে পালেহি

ফুলিলে ভেদেলি লতা; 

কৈয়ো থাকো মানে ওৰকে নপৰে

প্ৰাণ বান্ধৈৰে কথা

চিত্ৰভঁৰাল

তথ্য সংগ্ৰহ

শ্ৰেণী:উদ্ভিদজগত
192  155  
  ,     .
ভেনিছিয়ান ব্লাইণ্ড() এবিধ পৰ্দা৷ আজিকালি বিভিন্ন আধুনিক কাৰ্যালয়,ভৱন আদিত পাতল ধাতু,ভিনাইল বা প্লাষ্টিকৰ দীঘল আৰু পাতল কিছুমান পাট বা আচ্ছাদনেৰে নিৰ্মিত এবিধ পৰ্দা দেখা যায়৷ এই পৰ্দাবিধৰ নাম ভেনিছিয়ান ব্লাইণ্ড৷  "গ্ৰন্থ ১" 

ইতিহাস
এনে ভেনিছিয়ান ব্লাইণ্ডৰ লগত ভেনিছ শব্দটো জড়িত হৈ থাকিলেও ধাৰণা কৰা মতে এনে ধৰণৰ পৰ্দাৰ জন্মস্থান পাৰস্যহে৷ দেশে-বিদেশে বেপাৰ-বণিজ কৰি ফুৰা ভেনিছৰ সদাগৰসকলে হয়তো পাৰস্যত এনেধৰণৰ পৰ্দা দেখা পালে আৰু ভেনিছলৈ ঘূৰি আহি তাকে সামান্য উন্নত কৰি অষ্টাদশ শতিকাত ভেনিছ আৰু পেৰিছত তাক প্ৰচলন কৰিলে৷ ১৭৬৯ চনত ইংৰাজ ডিজাইনাৰ এডৱাৰ্ড বেৰানে   কাঠৰ টুকুৰাৰে ভেনেছিয়ান ব্লাইণ্ড সাজি ইংলণ্ডতো তেনে পৰ্দাৰ প্ৰচলন কৰিলে৷ এতিয়াৰ ভেনিছিয়ান ব্লাইণ্ডবোৰ সাধাৰণতে পাতল ধাতু,প্লাষ্টিক,টান বস্ত্ৰ বা ভিনাইলেৰে সজা হয়৷
     

ব্যৱহাৰ
এই পৰ্দাৰ দীঘল পাটবোৰ এটা ফ্ৰেমৰ ভিতৰত শাৰী শাৰীকৈ সজাই থোৱা থাকে আৰু সেইবোৰৰ অৱস্থান সলনি কৰি কোনো কোঠাৰ ভিতৰলৈ সোমোৱা পোহৰ ৰশ্মি কম-বেছি কৰিব পাৰি৷ ভেনিছিয়ান ব্লাইণ্ডৰ দীঘল টুকুৰাবোৰ সাধাৰণতে টান সূতা বা ৰচীৰে সংযোগ কৰা থাকে আৰু সেই টুকুৰাবোৰ টনাটনি কৰি অনুভূমিক বা উলম্ব কৰিব পৰা যায়৷ যেতিয়া টুকুৰাবোৰ দুৱাৰ বা খিৰিকীৰ সমতলৰ উলম্ব অৱস্থানত ৰখা হয়,তেতিয়া টুকুৰাবোৰে সামান্য বোধেৰেহে পোহৰ বাধা দিব পাৰে আৰু যথেষ্ট পৰিমাণৰ পোহৰ কোঠাটোলৈ সোমাই আহিব পাৰে৷ আমহাতে দুৱাৰ বা খিৰিকীৰ সমতলৰ অনুভূমিক অৱস্থানত থাকিলে সেইবোৰ তাৰ সম্পূৰ্ণ প্ৰস্থেৰে পোহৰ বাধা দিব পাৰে আৰু ফলত অতি কম পৰিমাণৰ পোহৰ সোমাই আহিব পাৰে৷ 
       .

 চিত্ৰৰ ভঁৰাল 

তথ্য সংগ্ৰহ

বাহ্যিক সংযোগ

শ্ৰেণী:সামগ্ৰী
ভেনিজুৱেলা হৈছে দক্ষিণ আমেৰিকাৰ উত্তৰ অংশত থকা এখন দেশ ইয়াৰ উত্তৰত কেৰিবিয়ান সাগৰ, পূৱে আটলাণ্টিক মহাসাগৰ, পশ্চিমত কলম্বিয়া, দক্ষিণত ব্ৰাজিল, আৰু পূবত গায়ানা অৱস্থিত দেশখনৰ মুঠ ভূমি প্ৰায় ৯১৬,৪৪৫ বৰ্গ কিলোমিটাৰ আৰু ইয়াৰ জনসংখ্যা আনুমানিক ২৮.৩ মিলিয়নৰ অধিক (২০২৩)

 জলবায়ু 
ভেনিজুৱেলাৰ অধিকাংশ অঞ্চলত উষ্ণমণ্ডলীয় জলবায়ু থাকিলেও, উচ্চভূমি অঞ্চলসমূহত শীতল বতৰত দেখা যায় বৰ্ষাকাল সাধাৰণতে মে পৰা নৱেম্বৰলৈ হয়, আৰু তাপমাত্ৰা ১৮-৩০ চেলছিয়াছৰ মাজত থাকে

 জনসংখ্যা আৰু ভাষা 
দেশখনৰ জনসংখ্যাৰ প্ৰায় ৮৮ শতাংশ মানুহ চহৰাঞ্চলত বাস কৰে স্পেনীছ ভাষা প্ৰধান ভাষা হিচাপে ব্যৱহৃত হয় আৰু চৰকাৰীভাৱে স্বীকৃত লগতে দেশখনৰ বিভিন্ন অঞ্চলত স্থানীয় আৰু আদিবাসী ভাষাও প্ৰচলিত আছে

 ৰাজনীতি 
ভেনিজুৱেলা হৈছে এক কেন্দ্ৰীয় গণতান্ত্ৰিক প্ৰেছিডেন্সিয়েল দেশ দেশখনৰ চৰকাৰ এখন প্ৰেসিডেণ্টৰ নেতৃত্বত চলে শেহতীয়া দিনত ৰাজনৈতিক অৱস্থা কিছু পৰিমাণে স্থিৰ নোহোৱা দেখা গৈছে

 অৰ্থনীতি 
ভেনিজুৱেলাৰ অৰ্থনীতিৰ মুখ্য আধাৰ হৈছে তেল আৰু প্ৰাকৃতিক গেছৰ খনন দেশখন দক্ষিণ আমেৰিকাৰ অন্যতম তেল উৎপাদক দেশ বহুবছৰ ধৰি থকা অৰ্থনৈতিক সংকট আৰু মূল্যস্ফীতিৰ বাবে দেশৰ অৰ্থনীতি কঠিন অৱস্থাত আছে

 পৰিবেশ 
ভেনিজুৱেলাৰ পৰিবেশত নানা ধৰণৰ সমস্যা আছে, যেনে বনধ্বংস বৃদ্ধি, জল প্ৰদূষণ আৰু অবৈধ খনন বিশেষকৈ ২০২৪ চনত হুম্বল্ড্ট গ্লেচিয়াৰ গলিবলৈ আৰম্ভ কৰাৰ ফলত দেশখনৰ গ্লেচিয়াৰ সম্পূৰ্ণভাৱে বিলুপ্ত হোৱাৰ আশংকা আছে

 উল্লেখযোগ্য তথ্য 
 জনসংখ্যা: প্ৰায় ২৮.৩ মিলিয়ন (২০২৩) 
 মুঠ ভূমি: ৯১৬,৪৪৫ বৰ্গ কিলোমিটাৰ 
 ৰাজধানী: কাৰাকাছ 
 চৰকাৰ: কেন্দ্ৰীয় গণতান্ত্ৰিক প্ৰেছিডেন্সিয়েল 
 মুদ্ৰা: বলিভাৰ () 
 মুখ্য ভাষা: স্পেনীছ
 সময় অঞ্চল: ৪

তথ্যসূত্ৰ

শ্ৰেণী:দেশ
শ্ৰেণী:ভূগোল
ভেনিজুৱেলাৰ নাৰীসকল হৈছে দক্ষিণ আমেৰিকাৰ মহিলা যি ভেনিজুৱেলাত বাস কৰে বা ভেনিজুৱেলাৰ পৰা আহিছে

হিংসা

২০০৭ চনত দেশখনে লে অৰ্গেনিকা ছ'ব্ৰে এল ডেৰচো দে লাছ মুজেৰেছ এ উনা ভিডা লিব্ৰে ডি ভায়লেন্সিয়া (মহিলাৰ হিংসামুক্ত জীৱনৰ অধিকাৰৰ ওপৰত জৈৱিক আইন) প্ৰণয়ন কৰে

নিকোলাছ মাদুৰোৰ চৰকাৰৰ অধীনত ভেনিজুৱেলাৰ সংকটৰ সময়ত আটলাণ্টিক কাউন্সিলৰ মতে দুৰ্বল প্ৰতিষ্ঠান আৰু আৰ্থ-সামাজিক অসুবিধাৰ ফলত ভেনিজুৱেলাৰ মহিলাসকল যৌন হিংসাৰ প্ৰতি অধিক দুৰ্বল হৈ পৰিছিল এই সংকটৰ ফলত ভেনিজুৱেলাৰ মহিলাসকল যৌন সৰবৰাহ আৰু বেশ্যাবৃত্তিৰ জৰিয়তে শোষণৰ সন্মুখীন হৈছে

লিংগ ভূমিকা
 ৰ মতে, ভেনিজুৱেলাৰ মহিলাসকল লিংগ বৈষম্য আৰু "ভেনিজুৱেলাৰ মহিলাসকলৰ অতি যৌনতাবাদী কু-সংস্কাৰৰ" বাবে সংকটত পৰিছেভেনিজুৱেলাৰ পেছাদাৰী মহিলা আৰু ব্যৱসায়ী মহিলাসকলে সাধাৰণতে "মহৎ দেখুৱাবলৈ কঠোৰ পৰিশ্ৰম কৰে" আৰু তেওঁলোকে আপ্লুত কৰিবলৈ সাজ-পোছাক পিন্ধে তেওঁলোকৰ ব্যৱসায়িক সাজ-পোছাকত নাৰীসুলভ সাজ-পোছাক পৰিধান কৰাটোও অন্তৰ্ভুক্ত
ৰাজনীতি
২০ শতিকা
ভেনিজুৱেলাত মহিলাৰ ভোটাধিকাৰ প্ৰথমে ১৯৪৭ চনৰ সংবিধানৰ দ্বাৰা প্ৰদান কৰা হৈছিল, যিটোক পূৰ্বৰ সংবিধানৰ তুলনাত ৰাজনৈতিক আৰু সামাজিকভাৱে আটাইতকৈ উদাৰ বুলি গণ্য কৰা হৈছিল১৯৩০ আৰু ১৯৪০ চনৰ আশে-পাশে একনায়কত্ববাদী জুয়ান ভিচেণ্টে গোমেজৰ মৃত্যুৰ লগে লগে মহিলাসকলে সংগঠিত হ'বলৈ আৰম্ভ কৰিছিল কিন্তু ১৯৫০ চনতহে সকলো সামাজিক শ্ৰেণীৰ মহিলাসকল জড়িত হৈ পৰে১৯৬০ চনৰ সময়ছোৱাত মহিলাসকলেও গেৰিলা সংগ্ৰামত অংশগ্ৰহণ কৰিছিল, কিন্তু এই যুঁজাৰু গোটসমূহৰ পুৰুষ প্ৰধান সাংগঠনিক চৰিত্ৰৰ বাবে তেওঁলোকে নেতৃত্বৰ ভূমিকা গ্ৰহণ কৰা নাছিল ১৯৭০ চনত তথাকথিত জনপ্ৰিয় মহিলা মহল (  )ৰ জৰিয়তে মহিলাসকলে স্বায়ত্তশাসিতভাৱে সংগঠিত হবলৈ চেষ্টা কৰিছিল, দৰিদ্ৰ মহিলাসকলৰ সমস্যাসমূহ সমাধান কৰিছিল আৰু স্বাস্থ্য, শিক্ষা আৰু নিয়োগৰ পদক্ষেপত তেওঁলোকক সহায় কৰিছিল কিন্তু বাহিৰৰ পুঁজিৰ ওপৰত তেওঁলোকৰ নিৰ্ভৰশীলতা আৰু পুৰুষ শাসিত বেচৰকাৰী সংস্থাসমূহৰ সমৰ্থনে প্ৰায়ে তেওঁলোকৰ লক্ষ্যত বাধাৰ সৃষ্টি কৰিছিল
একবিংশ শতিকা
হুগো চাভেজৰ ৰাষ্ট্ৰপতি নিৰ্বাচিত হোৱাৰ লগে লগে ১৯৯৯ চনত নতুন সংবিধান গ্ৰহণ কৰা হয়, য'ত সমতাৰ নীতি প্ৰতিষ্ঠা কৰা ২১ নং অনুচ্ছেদ অন্তৰ্ভুক্ত কৰা হয় আৰু "জাতি, লিংগ, ধৰ্ম বা সামাজিক অৱস্থানৰ ওপৰত ভিত্তি কৰি" কোনো ধৰণৰ বৈষম্যৰ অনুমতি নিদিয়ে. চাভিছমো আন্দোলনে ৰাজনীতিত মহিলাৰ অংশগ্ৰহণৰ পুনৰুত্থান ঘটায় আৰু নেচনেল ইনষ্টিটিউট ফৰ উইমেন () গঠন কৰে এই অংগটোৱে বলিভাৰিয়ান মহিলা বাহিনী (ফুয়েৰজাছ বলিভাৰিয়ানাছ) আৰু মিটিং পইণ্ট (পুণ্টোছ ডি এনকুৱেণ্ট্ৰ')ৰ দৰে গোটসমূহৰ তত্বাৱধান কৰিছিল যিবোৰ মহিলাৰে গঠিত আছিল যিসকলে চাভেজ আৰু তেওঁৰ প্ৰশাসনৰ প্ৰতি দায়বদ্ধ হৈছিল আৰু তেওঁলোকে ৰূপায়ণ কৰা কাৰ্যসূচীসমূহক সমৰ্থন কৰিছিল  এই সামাজিক কাৰ্যসূচীসমূহৰ লক্ষ্য আছিল নিম্ন শ্ৰেণীৰ জনসাধাৰণক সাক্ষৰতা, নিয়োগ প্ৰশিক্ষণ, স্বাস্থ্যসেৱা, হাইস্কুল আৰু বিশ্ববিদ্যালয়ৰ ডিগ্ৰী লাভৰ বাবে সহায় আৰু অতি বঞ্চিত চুবুৰীসমূহতো দৈনিক খাদ্যৰ ব্যৱস্থা কৰা যদিও মহিলাসকল এই কাৰ্যসূচীসমূহৰ মূল অংশগ্ৰহণকাৰী আছিল, এই কাৰ্যসূচী কেৱল মহিলাসকলৰ প্ৰতিহে নিৰ্দেশিত নাছিল, বৰঞ্চ সমগ্ৰ জনসংখ্যাৰ প্ৰতিহে নিৰ্দেশিত আছিল
তথ্যসূত্ৰ

শ্ৰেণী:দেশভেদে নাৰী
ভেন্নিৰা আদাই নিৰ্মলা (জন্ম:এ বি শান্তি; ; এগৰাকী ভাৰতীয় অভিনেত্ৰী, যিয়ে তামিল, মালয়ালম আৰু তেলেগু ছবিত অভিনয় কৰিছে তেওঁ ১৯৬০ আৰু ১৯৭০ দশকৰ এগৰাকী বিশিষ্ট মুখ্য অভিনেত্ৰী আছিল মালয়ালম চলচ্চিত্ৰ জগতত তেওঁক উষাকুমাৰী হিচাপে জনা যায়
অভিনয় জীৱন
১৯৬৫ চনত চি ভি শ্ৰীধৰৰ ভেন্নিৰা আদাইৰ জৰিয়তে অভিষেক হোৱা নিৰ্মলাই তামিল, মালয়ালম, তেলেগু আৰু কানাড়া, এই চাৰিটা ভাষাত  ৪০০তকৈও অধিক ছবিত মুখ্য চৰিত্ৰত অভিনয় কৰিছে মালয়ালম ছবিত তেওঁৰ পৰ্দাৰ নাম আছিল 'উষা কুমাৰী' অভিনয়ৰ উপৰিও নিৰ্মলা এগৰাকী প্ৰশিক্ষিত ভাৰতনাট্যম নৃত্যাংগনা তেওঁ টিভি ধাৰাবাহিক - দেৱমগলতো অভিনয় কৰিছিল
ৰাজনৈতিক জীৱন
এম জি ৰামচন্দ্ৰনে তেওঁক ভনীয়েক হিচাপে দত্তক লৈছিল আৰু তেওঁক ৰাজনৈতিক উত্তৰাধিকাৰী কৰিব বিচাৰিছিল কিন্তু নিৰ্মলাই সেই প্ৰস্তাৱ নাকচ কৰে       তথাপি এম জি আৰে তেওঁক তামিলনাডু বিধান পৰিষদলৈ মনোনীত কৰিছিল ১৯৮৬ চনৰ ২৩ এপ্ৰিলত তেওঁৰ শপত গ্ৰহণ অনুষ্ঠানৰ কথা আছিল যদিও নিৰ্মলাই ইয়াৰ পূৰ্বে নিজকে দেওলীয়া ঘোষণা কৰে ভাৰতীয় সংবিধানৰ ১০২-(১)(গ) অনুচ্ছেদ অনুসৰি দেওলীয়া ব্যক্তিয়ে সংসদ বা ৰাজ্যিক বিধায়িনী দলৰ সদস্য হিচাপে কাৰ্যনিৰ্বাহ কৰিব নোৱাৰে  . 4.65-     

তথ্য সংগ্ৰহ

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী 
শ্ৰেণী:কানাড়া চলচ্চিত্ৰৰ অভিনেত্ৰী
ভেম্পায়াৰ (ইংৰাজী: ) এক শ্ৰেণী বাদুলিৰ প্ৰজাতি স্তন্যপায়ী এইবিধ প্ৰাণী মধ্য আৰু দক্ষিণ আমেৰিকাত পোৱা যায় ইহঁতৰ প্ৰধান খাদ্য চৰাই আৰু অন্য স্তন্যপায়ী প্ৰাণীৰ দেহৰ তেজ ভেম্পায়াৰে সৰু সৰু অথচ অত্যন্ত চোকা দাঁত বহুৱাই অন্য প্ৰাণীৰ দেহৰ পৰা তেজ উলিয়াই আৰু সেই তেজ চুহি চুহি খায় কিন্ত্ত তেজ শুহা প্ৰাণীটোৱে সেই সময়ত গম নাপায়েই বুলিব পাৰি ভেম্পায়াৰ বাদুলিয়ে কামুৰিলে ৰেবিজ বা জলাতংক ৰোগ হব পাৰে বৈচিত্ৰময় এইবিধ প্ৰাণী মানুহৰ পৰম বিস্ময় আৰু আতংকৰ উৎস ভেম্পায়াৰক আধাৰ হিচাপে লৈ ইতিমধ্যে যথেষ্ট সংখ্যক বোলছবিও নিৰ্মাণ কৰা হৈছেশান্তনু কৌশিক বৰুৱা, সংক্ষিপ্ত অসমীয়া বিশ্বকোষ, দ্বিতীয় খণ্ড, পৃষ্ঠা নং: ২৮৪

তথ্যসূত্ৰ

শ্ৰেণী:স্তন্যপায়ী প্ৰাণী
ভেল দিয়া উৎসৱ হৈছে নামনি অসমৰ দক্ষিণ কামৰূপত প্ৰচলিত এক উৎসৱ দক্ষিণ কামৰূপৰ বিভিন্ন ঠাইত সাধাৰণতে জেঠ আহাৰ মাহত এই উৎসৱ পালন কৰা হয়৷ মূলতঃ কৃষক, ঘাটোৱাল আৰু মৎসজীৱি লোকসকলে এই উৎসৱ উদযাপন কৰে

ইতিহাস
দুই শতিকাৰ আগৰ কথা স্থানীয় লোকে জনোৱা অনুসৰি, ধিঙৰবৰী অঞ্চলত ৩৫ বছৰ ওপৰত জীয়াই নাথাকিছিল কোনো মানুহ এজনক সৎকাৰ কৰি আহি মৃত্যু হৈছিল আনজন লোকৰো এনেদৰে প্ৰজন্মৰ পাছত প্ৰজন্ম অচিন ৰোগত আক্ৰান্ত হৈ মৃত্যু হৈছিল এনে প্ৰেক্ষাপটত অঞ্চলটোৰ এজন লোকক সপোন দেখুৱাই মহাদেৱে কৈছিল, অঞ্চলটোৰ বিশেষ এক স্থানত আছে এখন ভেল সেই ভেলখন কলাজল নৈত উটুৱাই দি কৰিব লাগিব পূজা আৰু তেতিয়াহে এই অচিন ৰোগৰ প্ৰাদুৰ্ভাৱৰ পৰা মুক্ত হব সমগ্ৰ পচৰীয়া ধিঙৰবৰী অঞ্চল

তেতিয়াৰে পৰা অম্বুবাচীৰ নিবৃত্তিৰ নিশা ধিঙৰবৰিত অনুষ্ঠিত হৈ আহিছে এই ঐতিহাসিক ভেল দিয়া উৎসৱ দিনটো উপবাসে থাকি নিশাৰ ভাগত বিশেষ পূজা অৰ্চনাৰ জৰিয়তে কলৰ ডোনাৰে নিৰ্মাণ কৰা বৃহৎ আকাৰৰ ভেল মূৰত লৈ প্ৰথমে শোভাযাত্ৰা আৰু তাৰ পাছত কলাজল নৈত উটুৱাই দিয়া হয় বিশেষ ভেলখন

ঐতিহ্য
কামৰূপ জিলাৰ দক্ষিণ কামৰূপৰ  আন বিভিন্ন লোক কৃষ্টিসংস্কৃতিসমূহৰ ভিতৰত বৰ্ষাকালীন উৎসৱ ভেল দিয়া উৎসৱএ এক সুকীয়া ঐতিহ্য বহন কৰি আহিছে  ভেল দিয়া উৎসৱ নৈপৰীয়া আৰু বিলপৰীয়া জনজীৱনৰ এক নিবিড় সম্পৰ্ক থকা উৎসৱ বুলি কব পাৰি যিসকল লোকৰ নদী , বিল , জান আদিৰ লগত জীৱন জীৱিকাৰ কথা জড়িত হৈ থাকে, সেইসকল লোকে প্ৰধানতঃ এই উৎসৱ নিজস্ব আৰু পৰম্পৰাগত ৰীতি-নীতিৰে পালন কৰে বিশ্বাস আছে যে, পানীৰ লগত সম্পৰ্ক থকা এই উৎসৱ জলৰ অধিষ্ঠিত দেৱতা জলদেৱতাক সন্তুষ্ট কৰাৰ মানসেৰে পালন কৰা হয় বানপানীৰ সংহাৰী ৰূপে যাতে নৈপৰীয়া চহা জীৱনত প্ৰভাৱ পেলাব নোৱাৰে, মাছমৰীয়া লোকসকলে যাতে পৰ্যাপ্ত পৰিমাণে মাছ পাব পাৰে, সমাজত অপায় অমংগল দূৰ হোৱাৰ লগতে অপদেৱতাই অনিষ্ট সাধন নকৰে তাৰ বাবে অঞ্চলবাসীয়ে সমূহীয়াকৈ জলদেৱতাৰ ওচৰত প্ৰাৰ্থনা জনায়

গীত-মাত
পুৰোহিতে শান্তি পানী ছটিয়াই ভেলখন শুচি কৰি লোৱাৰ পিছত সকলোৱে হৰিধ্বনিৰে মন্ত্ৰ পাঠ কৰি স-ভক্তিৰে প্ৰণাম জনোৱা নিয়ম আছে  প্ৰণাম জনোৱাৰ পিছত কেইগৰাকীমান স্থানীয় ডেকাই ভেলখন কান্ধত তুলি লৈ বিলজাননদীৰ কাষেৰে গীত গাই গাই আগুৱাই যায়-
ভেলৰ মূৰত মালা
ৰদ পাই লেটেৰা
চেঙা পাই মেলিলা পাহি

পানীত ভেল উটুৱাই দিয়াৰ সময়ত আয়তীসকলে গীত পৰিৱেশন কৰে-
এ ভেল ভাগিলৰে
বেউলা সুন্দৰী
গোঁসাইক জীয়াবা যায়
যমৰে পুৰী
ভেল ভাসিলৰে

পিছত যেতিয়া ভেলখন উটি গৈ থাকে তেতিয়া এনেদৰে গায়-
এ ভেল ৰৈ যাৰে
ৰাইজৰ দুখৰ কথা
শুনি যাৰে

তথ্যসূত্ৰ

শ্ৰেণী:অসমৰ উৎসৱসমূহ
ভেলপুৰী মূলতঃ ভাৰত ভাৰতত উদ্ভৱ হোৱা এবিধ টেঙা সোৱাদৰ জলপান বা পুৱাৰ অশাৰ ই এক প্ৰকাৰৰ চাটো ৷ ইয়াক ফুলি উঠা চাউল অৰ্থাৎ মুড়ি, শাক-পাচলি আৰু এটা টেঙা তেতেলীৰ চাটনিৰে সৈতে প্ৰস্তুত কৰা হয়, আৰু ইয়াৰ টেক্সচাৰ মসৃণ নহয়   ভেল পুৰীৰ দ্বাৰা হিন্দী চলচ্চিত্ৰ  জগতৰ দুই-এটি গীতো অনুপ্ৰাপৰাণিত হৈছে:..---------.-1-05,

 মূল 
ভেলক প্ৰায়ে 'বিচ স্নেক'  বা সাগৰৰ পাৰৰ মিমখীয়া মুখৰোচক হিচাপে চিনাক্ত কৰা হয়, মুম্বাইৰ সাগৰৰ পাৰৰ সৈতে ই ওতপ্ৰোতভাৱে জড়িত, যেনে চৌপাট্টি বা জুহু  বিচ্চৰ সৈতে ইয়াৰ উৎপত্তিৰ এটা জনপ্ৰিয়  তত্ত্ব হ'ল যে ইয়াক ভিক্টোৰিয়া টাৰ্মিনাছৰ ওচৰৰ ভিথাল নামৰ ৰেষ্টুৰেণ্ট এখনত উদ্ভাৱন কৰা হৈছিল আন এটা তত্ত্ব অনুসৰি ভেলপুৰী চল্ল গুজৰাটী সম্প্ৰদায়ৰ লোক্সকলে পৰিকল্পনা কৰিছিল,  সৰলউত্তৰ ভাৰতীয় চাটত জটিল সোৱাদ যোগ কৰি ইয়াক প্ৰস্তুত কৰিছিল গুজৰাটী গৃহিণীসকলে ইয়াক প্ৰস্তুত কৰিবলৈ আৰম্ভ কৰিলে আৰু পকোড়া পুৰিৰ দৰে কেইবাটাও প্ৰকাৰ খাদ্যবস্তুৰ উদ্ভাৱন কৰিলে ইয়াৰ জনপ্ৰিয়তা বৃদ্ধি পোৱাৰ লগে লগে বহু সম্প্ৰদায়ে ভে পুৰীৰ নিজ নিজ আঞ্চলিক ভিন্নতা গঢ়ি তুলিলে 

 তাৰতম্য 
মুম্বাইৰ এই ৰন্ধন প্ৰকৰণ ভাৰতৰ বেছিভাগ ঠাইতে বিয়পি পৰিছে স্থানীয় খাদ্য বা উপল

কৰণৰ উপলব্ধতাৰ লগত খাপ খুৱাই য়াক বিভিন্নধৰণে সালসলনি কৰা হৈছে মহাৰাষ্ট্ৰত শুকান ভেল প্ৰস্তুত কৰি ধনীয়া আৰু নেমুৰ ৰসেৰে সজাই লোৱাৰ পিছত খোৱা হয় ভেলপুৰীৰ বাংলা ৰূপটোক ঝলমুৰি (অৰ্থাৎ "মছলাযুক্ত ফুলি উঠা চাউল") বোলা হয় আৰু ভেলপুৰীয়ে বানলা জনগোষ্ঠীৰ বিপৰীতে পানীপুৰীকহে বুজায় ভেলপুৰীৰ এটা স্থানীয় কৰ্ণাটক সংস্কৰাণক চুৰুমুৰি বা চুৰ্মুৰি বুলি জনা যায়  ভাৰতৰ বহু ঠাইত এই ৰন্ধন প্ৰকৰণ বিদ্যমান

ঢাকাই ভেল পুৰী

ঢাকাই ভেল পুৰী বাংলাদেশত বিশেষকৈ ঢাকাত প্ৰচলিত এক প্ৰকাৰৰ ভেল পুৰী ঢাকাই ভেলপুৰীৰ অনন্য বৈশিষ্ট্য হল যে ইয়াৰ পুৰীৰ মাজত পূৰ দিয়া থাকে  পূৰী সাধাৰণতে চেমোলিনা বা আটাৰে তৈয়াৰ কৰা হয়  মিশ্ৰণটোৰ লগত কালজিৰা মিহলাই লোৱা হয়  গাজৰ, তিয়ঁহ আৰু অন্যান্য সামগ্ৰীৰ লগত সিজোৱা জলকীয়া আৰু আলু মিহলাই পুৰা তৈয়াৰ কৰা হয়  ডাল ঘুগনি প্ৰায়ে পুৰীৰ পূৰ হিচাপে ব্যৱহাৰ কৰা হয়

 সাধাৰণতে ব্যৱহৃত উপাদান 
 চেভ আৰু ধনিয়াৰে সজাই থোৱা ভেলপুৰী
ভেলপুৰীক ফুলাই তোলা চাউল বা মুড়ি আৰু চেভ (বেচনৰ মিহি ভুজিয়া) আলু, পিয়াঁজ, চাট মছলা আৰু চাটনিৰ লগত মিহলাই আৰু আন ভজা জলপানৰ মিশ্ৰণেৰে জলপানৰ ভিত্তি হিচাপে তৈয়াৰ কৰা হয়  ভেলপুৰীত মিঠা, নিমখীয়া,  আৰু টেঙা সোৱাদৰ ভাৰসাম্য আছে সাধাৰণতে ব্যৱহৃত আন উপাদানসমূহৰ ভিতৰত আছে বিলাহী আৰু জলকীয়া  উত্তৰ ভাৰতত প্ৰণালী সিজোৱা আলুও সৰু সৰুকৈ কাটি মিহসলাই লোৱা হয়

পৰিবেশন
ভেলপুৰী বিভিন্ন ধৰণে পৰিবেশন কৰিব পাৰি, কিন্তু ইয়াক সাধাৰণতে শঙ্কু আকাৰত ভাঁজ কৰা কাগজত পৰিবেশন কৰা হয় আৰু কাগজৰ চামুচ বা পাপড়ীৰে খোৱা হয়, যিটো নিজেই ভেলপুৰীৰ খাব পৰা উপাদান  বা ইয়াক এটাকৈ প্লেটত পৰিবেশন কৰা হয় বৰ্তমান সময়ত ভেল পুৰীৰ সামগ্ৰী পেকেটত কিনিবলৈয়ো পোৱা যায় আৰু ইয়াক সামান্য যত্ন কৰিয়েই প্ৰস্তুত কৰিব পাৰি
ভেলপুৰীৰ বিভিন্ন প্ৰকাৰ
চেভপুৰী  ভেলপুৰী, চাটনি, পাপড়ি আৰু চেভৰ মিশ্ৰণ

 দহী পুৰি - ভেলপুৰী, দৈৰ সৈতে চাটনি পাপড়িৰ মিশ্ৰণো যোগ কৰা হয়

 সেৱ পাপড়ী চাত  সেৱপুৰীৰ দৰেই কিন্তু ২-৩ ধৰণৰ চাটনি, আলু, চানা মছলাৰ সৈতে পৰিবেশন কৰা হয়

 চুৰমুৰি - এইবিধ মিহিকৈ কটা পিঁয়াজ, টমেটো, ধনীয়া টুকুৰাৰ লগতে মৰিচা আৰু নাৰিকল তেল কেইটোপালমান মিহলি কৰা হয়

 লগতে চাওক 

 চোটপতি
 ফুচকা
 সেৱ মামৰা
 ঘুগনি

 তথ্যসূত্ৰ 

শ্ৰেণী:বঙালী ৰন্ধনশৈলী
শ্ৰেণী:গুজৰাটী ৰন্ধনশৈলী
ভেলক্ৰ' () শব্দটো দুটা ফৰাচী শব্দ "" (অৰ্থ - ভেলভেট) আৰু "" (অৰ্থ - ধৰি ৰখা) পৰা আহিছে ১৯৪১ চনত ছুইছ অভিযন্তা জৰ্জ ডি মেষ্ট্ৰালে (  ) এই পদ্ধতি আবিষ্কাৰ কৰিছিল আৰু ১৯৫৫চনত তেওঁ ভেলক্ৰৰ পেটেণ্ট কৰিছিল

নিৰ্মাণ পদ্ধতি
ভেলক্ৰ' পদ্ধতিত দুডোখৰ নাইলন ব্যৱহাৰ কৰা হয় ইয়াৰে এডোখৰত থাকে নিচেই ক্ষুদ্ৰ কিছুমান "হুক" আৰু আন ডোখৰত থাকে ক্ষুদ্ৰ কিছুমান "লুপ" হেঁচা মাৰি দিলে 'হুক'বোৰ 'লুপ'ৰ মাজত সোমাই জোৰা লাগি যায় আৰু দুয়োটা পৃষ্ঠ সংযুক্ত হৈ পৰে সামান্য বল প্ৰয়োগ কৰি দুয়ো পৃষ্ঠ আকৌ পৃথক কৰি দিব পৰা যায়

ব্যৱহাৰ
এতিয়াৰ বহুধৰণৰ জোতা-ছেণ্ডেলতে আগৰ ফিতাৰ সলনি দুডোখৰ সংযোগী দ্ৰব্য ব্যৱহাৰ কৰি ভৰিৰ লগত লাগি থকাৰ ব্যৱস্থা কৰা হয় এই কৌশলটোক ভেলক্ৰ' বুলি কোৱা হয় জোতা-ছেণ্ডেলৰ উপৰিও সম্প্ৰতি পোছাক-পাতিতো ভেলক্ৰ' ব্যৱহাৰ বহুল

তথ্য সংগ্ৰহ

শ্ৰেণী:সামগ্ৰী
ভেলু গছ (বৈজ্ঞানিক নাম:  ) টেট্ৰামেলেচিয়া পৰিয়ালৰ অন্তৰ্গত টেট্ৰামেলিছ গণৰ এবিধ সপুষ্পক উদ্ভিদৰ প্ৰজাতি ই এবিধ ডাঙৰ পৰ্ণপাতী উদ্ভিদ ভাৰতকে ধৰি দক্ষিণ-পূব এছিয়া, মালেছিয়া আৰু উত্তৰ অষ্ট্ৰেলিয়ালৈকে সমগ্ৰ দক্ষিণ এছিয়াত এই উদ্ভিদ পোৱা যায় 

শ্ৰেণীবিভাজন
১৮৪৪ চনত ৰবাৰ্ট ব্ৰাউনে জাভাত সংগ্ৰহ কৰা নমুনাৰ আধাৰত টেট্ৰামেলিছ নুডিফ্ল'ৰাৰ ( ) বিষয়ে বৰ্ণনা কৰিছিল ই হৈছে টেট্ৰামেলেছ () গণৰ একমাত্ৰ প্ৰজাতি, আৰু অক্টোমেলিছ ছুমাট্ৰানাৰ ( ) সৈতে মিলি টেট্ৰামেলেচিয়া () পৰিয়ালৰ একমাত্ৰ দুটা প্ৰজাতি পূৰ্বতে এই উদ্ভিদ দুবিধক ডাটিস্কেচিয়াত () শ্ৰেণীভুক্ত কৰা হৈছিল যদিও জিনীয়ভাৱে সেই পৰিয়ালৰ আন সদস্যসকলৰ সৈতে প্ৰাকৃতিক ক্লেড গঠন কৰা দেখা পোৱা নগৈছিল

বিৱৰণ
ভেলু গছ একলিংগী পুষ্প ধাৰণ কৰা এবিধ ডাঙৰ উদ্ভিদ ই ৪৫ মিটাৰতকৈও ওখ আৰু ১০ মিটাৰতকৈও অধিক বিস্তৃত হ'ব পাৰে বৃহৎ আকাৰৰ কাণ্ডৰ গুৰিৰফালে দেৱালৰ দৰে শিপা থাকে, আৰু বাকলি ধূসৰ আৰু প্ৰায়ে চিকচিকিয়া গছজোপাৰ কাণ্ড বা ডালত প্ৰায়ে ডাঙৰ ডাঙৰ খোৰোং থাকে ই এবিধ পৰ্ণপাতী উদ্ভিদ, অষ্ট্ৰেলিয়াত অক্টোবৰৰ পৰা ডিচেম্বৰৰ ভিতৰত আৰু ভিয়েটনামত সাধাৰণতে জানুৱাৰীএপ্ৰিল মাহৰ ইয়াৰ পাতবোৰ সৰি যায় এই প্ৰজাতিৰ নামটো প্ৰাচীন গ্ৰীক টেট্ৰা "চাৰি" আৰু মেলছ "অংশ"ৰ পৰা উদ্ভৱ হৈছে, আৰু ইয়াৰ দ্বাৰা ফুলত চাৰিটা পাহি থকা বুলি বুজোৱা হয় এই প্ৰজাতিৰ নামটো লেটিন ভাষাৰ  অৰ্থাৎ "উলংগ ফুল" শব্দৰ পৰা লোৱা হৈছে

বিতৰণ
ভেলু গছৰ পুলি প্ৰস্তুতকৰণ
ভেলু গছ উপগ্ৰীষ্মমণ্ডলীয় আৰু গ্ৰীষ্মমণ্ডলীয় বনাঞ্চল বিশেষকৈ ভাৰত আৰু শ্ৰীলংকা, বাংলাদেশ, ভূটান, বাৰ্মা, চীন, লাওছ, কম্বোডিয়া, থাইলেণ্ড, আৰু ভিয়েটনাম, মালয়েছিয়া, ইণ্ডোনেছিয়াৰ পৰা আৰু উত্তৰ কুইন্সলেণ্ড (অষ্ট্ৰেলিয়া)ৰ কেপ ইয়ৰ্ক উপদ্বীপলৈকে পোৱা যায়

ভাৰতৰ কেৰালাৰ থাটেকাড পক্ষী অভয়াৰণ্য (  ) আৰু অসমৰ হোলোঙাপাৰ গিবন অভয়াৰণ্যত বিশেষভাৱে বৃহৎ সংখ্যাক ভেলু গছ পোৱা যায় ম্যানমাৰত ইয়াংগন বিশ্ববিদ্যালয়ৰ চৌহদত প্ৰায় ৬০ মিটাৰ (২০০ ফুট) উচ্চতাৰ এজোপা পুৰণি ভেলু গছৰ নমুনা সংৰক্ষিত কৰি থোৱা হৈছে 

তথ্য সংগ্ৰহ

শ্ৰেণী:উদ্ভিদজগত
"বীৰামংগাই" ৰাণী ভেলু নাচিয়াৰ (); ৩ জানুৱাৰী ১৭৩০  ২৫ ডিচেম্বৰ ১৭৯৬) ভাৰতৰ ইষ্ট ইণ্ডিয়া কোম্পানীৰ বিৰুদ্ধে যুদ্ধ কৰা প্ৰথমগৰাকী ভাৰতীয় ৰাণী আছিল  (10  2010)     .  .     ,       .   . 3  2017 তামিল সকলকে তেওঁক গৌৰৱেৰে বীৰামংগাই কয় হাইদৰ আলীৰ সেনাবাহিনী, সামন্ত, মাৰুথু ভাতৃ, দলিত সেনাপতি আৰু থাণ্ডাবৰায়ণ পিল্লাইৰ সমৰ্থনত তেওঁ ইষ্ট ইণ্ডিয়া কোম্পানীৰ সৈতে যুঁজিছিল 

জীৱন
ভেলু নাচিয়াৰ আছিল ৰামনাথপুৰমৰ ৰাজকুমাৰী আৰু ৰামনাদ ৰাজ্যৰ ৰজা চেল্লামুথু বিজয়ৰগুনাথ চেথুপথী আৰু ৰাণী সকান্ধিমুথাথলৰ একমাত্ৰ সন্তান নাচিয়াৰে যুদ্ধৰ মেচ অস্ত্ৰ ব্যৱহাৰ, ৱালাৰী, চিলাম্বম, কালাৰিপায়াট্টুৰ দৰে যুদ্ধ কলা, ঘোঁৰা চলোৱা, ধনুৰ্বিদ আদি বহু ধৰণৰ যুদ্ধ পদ্ধতিৰ প্ৰশিক্ষণ লাভ কৰিছিল তেওঁ বহু ভাষাৰ পণ্ডিত আছিল আৰু ফৰাচী, ইংৰাজী আৰু উৰ্দু ভাষাত পাকৈত আছিল ১৭৪৬ চনত তেওঁ মুথু বডুগনাথ পেৰিয়াভুদয়া থেভাৰৰ সৈতে বিবাহপাশত আবদ্ধ হয় আৰু ৰাজকুমাৰৰ ঘনিষ্ঠ উপদেষ্টা, গুৰু আৰু আত্মবিশ্বাসী হিচাপে কাম কৰে

১৭৭২ চনত কলাইয়াৰকইলত ইআইচিৰ সৈন্যৰ সৈতে হোৱা যুদ্ধত যেতিয়া তেওঁৰ স্বামী মুথু বডুগনাথ পেৰিয়াভুদয়া থেভাৰ নিহত হয়, তেতিয়া তেওঁ সংঘাতৰ মাজলৈ টানি অনা হয় ভেলু নাচিয়াৰে পলাতক হৈ শিৱগংগাইৰ পৰা পলাই গৈ হাইদৰ আলীৰ সহায় বিচাৰিছিল হাইদৰ আলীয়ে ৫ হাজাৰ জোৱান আৰু বাৰুদ অস্ত্ৰৰে সহায় কৰিছিল প্ৰথম অৱস্থাত হাইদৰ আলীয়ে নাকচ কৰিছিল যদিও পিছলৈ তেওঁ তাইক সৈনিক, অস্ত্ৰ-শস্ত্ৰ আৰু প্ৰশিক্ষণৰ ক্ষেত্ৰত সহায় কৰিবলৈ সন্মত হৈছিল ভেলু নাচিয়াৰে ধনী ব্যৱসায়ীসকলৰ পৰাও সহায় বিচাৰিছিল আঠ বছৰীয়া পৰিকল্পনাৰ অন্ততবহু সামন্ত, টিপু চুলতান, মাৰুধু ভাতৃ আৰু থাণ্ডাভাৰায়ণ পিল্লাইৰ সমৰ্থনৰ লগতেতেওঁ ব্ৰিটিছ ইষ্ট ইণ্ডিয়া কোম্পানীৰ বিৰুদ্ধে যুঁজিছিল

০৮.১২.১৭৭২ শিৱগংগাৰ মন্ত্ৰী থাণ্ডবৰায়ণ পিল্লাই ৰাণী ভেলু নাচিয়াৰৰ হৈ হাইদৰ আলীলৈ এখন চিঠি লিখিছিল ইয়াত আৰ্কট নবাবৰ বাহিনীয়ে ৰামনাথপুৰম, শিৱগংগা দখল কৰি ধ্বংস কৰি আছে তাৰ পৰা পলাই কল্লাৰ নেতাসকলৰ লগত হাবিত থাকি বিদ্ৰোহ অব্যাহত ৰাখিলোঁ যদি আপুনি মোক এই প্ৰচেষ্টাত সহায় কৰে তেন্তে মই আৰু ভাল কৰিব পাৰিম, গতিকে যদি আপুনি পাঁচ হাজাৰ অশ্বাৰোহী আৰু পাঁচ হাজাৰ যুদ্ধৰ মানুহ পঠিয়ায়, তেন্তে মই তেওঁলোকৰ ৰক্ষণাবেক্ষণৰ ধন দিম, আৰু তেওঁলোকৰ সৈতে মই এই দুটা ৰাজধানী উদ্ধাৰ কৰিম, মাদুৰাইলৈ সৈন্য পঠিয়াম আৰু প্ৰতিহত অভিযান আৰম্ভ কৰিম লগতে উল্লেখ কৰা হৈছে যে পলিগাৰসকলে আমাৰ লগত সহযোগিতা কৰিব

যেতিয়া ভেলু নাচিয়াৰে ইআইচিয়ে তেওঁলোকৰ কিছুমান গোলাবাৰুদ মজুত ৰখা ঠাইখন পাইছিল, তেতিয়া তেওঁৰ সেনাপতি কুইলিয়ে গোলাবাৰুদৰ ডিপোটোত দৌৰি গৈ গোলাবাৰুদৰ গুদামত সোমাই নিজকে জুই লগাইছিল আৰু উৰুৱাই দিছিল

১৭৮০ চনত ভেলু নাচিয়াৰে ব্ৰিটিছৰ বিৰুদ্ধে যুদ্ধ চলাই সফলতাৰে নিজৰ ৰাজ্য পুনৰ দখল কৰে দহ বছৰ শাসন কৰি ১৭৯৬ চনত তেওঁৰ মৃত্যু হয় 
  (14  2010)     .  . ১৭৯০ চনত তেওঁৰ পিছত তেওঁৰ কন্যা ভেলাচি ৰাজপাটত বহে মাৰুডু ভাতৃদ্বয়ৰ সৈতে কন্যাক ৰাজ্যৰ প্ৰশাসনত সহায় কৰিবলৈ ক্ষমতা প্ৰদান কৰিছিল তাৰ কেইবছৰমান পিছত ১৭৯৬ চনৰ ২৫ ডিচেম্বৰত ভেলু নাচিয়াৰৰ মৃত্যু হয়

তথ্য সংগ্ৰহ

শ্ৰেণী:নাৰী
শ্ৰেণী:ভাৰতীয় নাৰী